ועדת הכלכלה, כנסת 20, פרוטוקול מספר 710, 2018-02-28 09:00

איתן כבל: בוקר טוב לכם, גברתי מנהלת הוועדה, היועצות המשפטיות, רשמת, דובר, חבר הכנסת פולקמן.

איתן כבל: כמדי יום, נתחיל בשיר.

איתן כבל: היום פורים, וחיפשנו שיר, אבל בסוף הרוב זה שירי ילדים, אז חיפשנו משהו שמתכתב עם משהו קליל, היתולי.

איתן כבל: בחרנו את השיר "נגיד", של נעמי שמר.

איתן כבל: אני מזכיר שהיום תענית אסתר, אז מי שצם פה סביב השולחן – שייזהר...

איתן כבל: אני הולך להקשיב לקריאת המגילה.

איתן כבל: אסף, אתה יכול לעשות על זה סרט, קריאת מגילה.

איתן כבל: זרקתי לך רעיון.

איתן כבל: נגיד, של נעמי שמר: "נגיד שאני הולכת לטיול.

איתן כבל: נגיד שאני פתאום רואה חתול.

איתן כבל: מה שלומך?

איתן כבל: תודה רבה.

איתן כבל: אדרבא ואדרבא.

איתן כבל: למה לא? בבקשה, תבוא כל יום.

איתן כבל: באמת?

איתן כבל: נעים מאוד.

איתן כבל: לבריאות, להתראות, ותמסור בבקשה דרישת שלום".

איתן כבל: אפשר לנגן את זה, אפשר בשיר... "נגיד שאני הולכת יחידה.

איתן כבל: פתאום אני פוגשת קרפדה.

איתן כבל: מה שלומך?

איתן כבל: תודה רבה.

איתן כבל: "נגיד שהלכתי לי לראש ההר.

איתן כבל: פתאום רעד ההר והוליד עכבר.

איתן כבל: מה שלומך?

איתן כבל: תודה רבה.

איתן כבל: "ובכיכר בין כל החנויות פוגש אני את מלך החיות.

איתן כבל: מה שלומך?

איתן כבל: תודה רבה.

איתן כבל: "דברים כאלה לא כל יום קורים.

איתן כבל: זה רק בגלל, זה רק בגלל פורים.

איתן כבל: ממתקים ומגדנות ומשלוח המנות, עדלאידע עד אין קץ ועד בלי די.

איתן כבל: שבט אחים ומה טוב ושושנת יעקב וחן חן וחג שמח ידידיי.

איתן כבל: "אבל יש ילדים שזה קורה לכם כל השנה.

איתן כבל: תמיד קורים לי כל מיני דברים שלא כל כך קורים לאחרים.

איתן כבל: פרצופים בכל פינה, מין ערבובייה משונה.

איתן כבל: יום יום יום ותיר לא תיר ונים לא נים, אך בלי אלה ודאי עצובים היו חיי, והרבה-הרבה פחות מעניינים".

איתן כבל: אז אנחנו יכולים לעשות את המעבר החד אל שגרת יומנו, ברשותכם.

איתן כבל: נאמר זאת כך: לנציגי הממשלה, רעיה, ברשותך.

איתן כבל: סיכמנו על כך שהצעת החוק שמונחת כאן לפנינו, יש לה שלוש רגליים: רגל אחת, שהיא שידורי הכבלים והלווין, רגל שנייה היא רשות שנייה מש"ב, ורגל שלישית היא רשות שנייה - רגולציה – כן, רגולציה - לא.

איתן כבל: אני רוצה לומר איך אני רוצה עכשיו להתעסק עם הדברים.

איתן כבל: קודם כל, יש לנו כאן סיפור אחד גדול - נושא הפרסומות.

איתן כבל: יש מחלוקת גדולה סביב השולחן הזה לא רק במקרו בין המערכות אלא גם בתוך ערוצי השידור עצמם.

איתן כבל: צריך לומר את זה, ונצטרך לקבל הכרעה בעניין.

איתן כבל: אני מתכוון לקבל הכרעה בעניין הזה, הכרעה הכי עניינית שיש.

איתן כבל: אני כבר אומר – לא יהיו פה לחצים.

איתן כבל: לא באתי עם עמדה מביתי.

איתן כבל: אין לי עניין יוצא דופן או מיוחד, ובאמת אני כבר פונה פה לכולם שנעשה את כל המאמצים – אני אומר את זה גם לחברי רועי פולקמן, שנעשה כל מאמץ להוציא תחת ידינו את העניין המקצועי הנכון ביותר.

איתן כבל: והוא לא ישלם.

איתן כבל: אין מצב שפה כולם ייצאו מרוצים.

איתן כבל: הדבר הנוסף, אני מזכיר את אשר ביקשתי אתמול, גם מהרשות השנייה לגבי כל תפקידי המש"ב, תקציבים – קודם כל לגבי המש"ב ודבר נוסף, הרשות השנייה – תפקידיה, משימותיה, תקציביה.

איתן כבל: ביקשתי את הדברים הללו אתמול, ואני מתכוון לראותם מונחים כאן לפנינו, שנוכל להפיץ אותם גם בקרב החברות והחברים.

איתן כבל: ברשותכם, כיוון שהנושא הכי חשוב מבחינתי, ומעולם לא הכחשתי אותו, ואם, בעזרת השם, תצא לנו מהפכה תחת ידינו, זה סביב הנושא של חבילות הבסיס, חבילות היסוד.

איתן כבל: מבלי להמעיט כהוא זה מהדברים האחרים שמונחים לפתחנו, בנקודת המבט שלי המיקוד המרכזי, מבלי שאני מתכוון לא-לא לעסוק בעניינים האחרים, אבל אני חושש, מרוב שאנחנו מתעסקים בדברים ההם, שבסוף הסיפור הכי חשוב בתוך הצעת החוק הזו, שיש לה משמעות גם ציבורית מן המדרגה העליונה, לא תצא מהכוח אל הפועל.

איתן כבל: לכן אני רוצה קודם כל לסגור את העניין הזה.

איתן כבל: ברשותך, נעבור לשם.

איתן כבל: לאחר מכן נמצא עצמנו נכנסים לתוך התהליכים האחרים.

לאה ורון: מאיזה סעיף?

<אתי בנדלר: סעיף 16 פסקה (1), ואין עדיין נוסח סופי לעניין הזה, כפי שאני מבינה.

<רעיה עדני: יש לנו נוסח מוצע.

<אתי בנדלר: שלא קיבלנו אותו.

איתן כבל: יש לי הצעה, שיכולה להתכתב עם הצעתך הקודמת, אתי.

איתן כבל: קודם כל, ההערה של מנהלת הוועדה היא במקומה.

איתן כבל: אנחנו יוצאים מגדרנו, כפי שגברתי שמה לב, כדי לעמוד בלוחות הזמנים.

איתן כבל: אל תכשילו אותנו בבקשה.

<זיו גלעדי: היינו בטוחים שמסיימים קודם את חוק הרשות השנייה.

לאה ורון: אז אני מציעה בפעם הבאה להרים טלפון ולברר את זה.

איתן כבל: אתה יודע שפה זה לא תוכנית כבקשתך.

איתן כבל: אף פעם זה לא היה.

איתן כבל: לפעמים זה עובד, לפעמים זה לא עובד.

איתן כבל: תשאל אותי.

איתן כבל: תרים אליי טלפון.

איתן כבל: תרים טלפון למנהלת הוועדה, ליועצת המשפטית.

איתן כבל: זה אל"ף-בי"ת.

איתן כבל: הדבר האחרון שאפשר לומר עליי, שאני לא נגיש.

<רעיה עדני: לא היינו ערים שתשנה את הסדר.

<רעיה עדני: אפשר לעשות את הדיון.

איתן כבל: רעיה, נעשה בינתיים כך.

איתן כבל: כיוון שזה באמת נושא חשוב ביותר, לדעתי, ובאמת היותר דרמטי בתוך כל התהליך הזה, אני מבקש ברשותך ככה – אתם תציגו, איך המהפכה הזו נתפשת בעיניכם, מה אתם רוצים להניח בפנינו, כי אז רק אנחנו לוקחים את ההקראה לטכני.

איתן כבל: תגידו לי קודם כל מה ליבת העקרונות.

איתן כבל: לאחר מכן אאפשר לכבלים וללווין לומר את התייחסותם לעניין.

איתן כבל: אם יהיו הערות מסביב, ניגע בהן.

איתן כבל: לאחר מכן אומר את דעתי שלי.

איתן כבל: כמובן, אתם מהכבלים והלוויין יתחממו על הקווים – אני מבין שיש לכם גם איזו הצעה, אדוני הטייס...

איתן כבל: בבקשה.

<רעיה עדני: רעיה עדני, רכזת תקשורת באגף תקציבים.

<רעיה עדני: היום יש שני סוגי חבילות בשער הכניסה לכבלים וללווין: יש חבילת היסוד, שהיא חבילה שהמועצה קובעת את תוכנה וממליצה לשר- - -

איתן כבל: היום.

איתן כבל: מה שנקרא הערוץ הרומני.

איתן כבל: כל הערוצים שאנחנו לא רואים.

<איתמר חרמון: השר קובע אותה, ולגבי המפרט- - -

איתן כבל: כלומר השר יושב, אומר: כל מה שאני לא רואה, יהיה בחבילה.

<מיכל רפאלי כדורי: בעניין חבילת היסוד, אני מבקשת להסביר, כי במקרה הייתי שם – גם שם הייתי.

איתן כבל: מיכל, קודם כל נעסוק במה שהם חושבים.

איתן כבל: אחר כך כל ההערות.

<מיכל רפאלי כדורי: הם לא יכולים לומר שהשר קובע אותם.

<איתמר חרמון: סעיף 6יא2 לחוק התקשורת: השר רשאי להורות לבעל רשיון כללי לשידורי כבלים להציע לכל דורש חבילת שידורים המונה מספר מצומצם של ערוצים במחיר קבוע – בסעיף זה חבילת יסוד.

<איתמר חרמון: השר יורה בדבר מספר הערוצים בחבילת היסוד ומחירה, ורשאי הוא להורות גם על המדיניות בעניין מאפייני חבילת היסוד וסוגי הערוצים בה.

איתן כבל: תודה.

איתן כבל: בבקשה, רעיה.

<רעיה עדני: החבילה הזאת היא חבילת מדע.

<רעיה עדני: לא כל הלקוחות חייבים לקבל אותה, אך גם הוט וגם יס מחויבים להציע אותה ללקוחות שלהם.

איתן כבל: עכשיו?

<רעיה עדני: עכשיו.

<רעיה עדני: זה החוק.

איתן כבל: תודה רבה.

איתן כבל: האזרחים יושבים כל היום ומששנים את הצעות החוק.

איתן כבל: ..

איתן כבל: אני באמת- - -

<רעיה עדני: אני מציעה שאציג את המצב הקיים.

<רעיה עדני: תן לי לסיים הכול יחד.

איתן כבל: צודקת.

איתן כבל: אבל את מבינה - אני פתאום יודע דברים חדשים.

איתן כבל: ..

איתן כבל: בבקשה.

<רעיה עדני: מעבר לזה, לקוח שלא בוחר לקחת את חבילת היסוד שמוצעת לו, יש לו חבילת הבסיס, מה שנקרא.

<רעיה עדני: בהתחברות שלו לכבלים וללווין יש הרובד הבסיסי, שנקרא חבילת הבסיס, שכל לקוח מקבל אותו, בין אם הוא רוצה ובין אם הוא לא רוצה.

<רעיה עדני: זה שער הכניסה לכבלים וללווין.

איתן כבל: זה מה שרוב הציבור יודע, אם לא כולו.

איתן כבל: תעשי פה סקר.

<רעיה עדני: רב הציבור לא לוקח את חבילת היסוד.

<רעיה עדני: על הרובד הבסיסי הזה מפקחת המועצה לשידורי כבלים ולווין – היא מפקחת על היקף הערוצים, על כל ההחלפה של הערוצים וגם יש לה הרבה מאוד הסדרים והוראות שקשורים בחבילה הזאת.

<רעיה עדני: אנחנו חושבים שבעולם תחרותי, שבו יש גם פלטפורמות מתחרות, שדנו בהן גם אתמול, והצרכנים יכולים לבחור גם מספקיות תוכן בין-לאומיות את מה שהם רוצים לצפות, נכון שתהיה גמישות להוט ויס להציג מגוון של חבילות ללקוחות שלהם, ולא להיות מחויבים רק לחבילה בסיסית אחת שהרגולטור מפקח עליה.

<רעיה עדני: לכן אנחנו מציעים, לבטל את החובה לקבל את אישור המועצה על החבילה, ולהציע מגוון של חבילות.

<רעיה עדני: בנוסף, היום, כדי שלחבילת היסוד תהיה משמעות, וגם לחבילת הבסיס, עדיין שמרנו על זה – יש לפי חוק, שכל ערוץ בנפרד צריך להיות מוצע ללקוח בצורה בדידה מעבר לחבילות, כדי שלקוח יוכל לקחת את חבילת היסוד השרה שהשר הציע, ובתוספת אליה עוד ערוץ בודד שהוא בחר, ונורא חשוב לו לראות אותו, והשר בחר לא להכניסו לחבילת היסוד, או גם לחבילת הבסיס, שהיא אמנם יותר רחבה, אבל גם שם יש עדיין ערוצים שלקוח יכול לבחור לקבלם בערוץ בודד.

<רעיה עדני: אנחנו מציעים, לשמר את ההסדרה הזאת גם לאחר הפתיחה והאפשרות להציע מגוון של חבילות, ולומר שמעבר לחבילה הבסיסית, שהפלטפורמות יבחרו להציע ללקוחות שלהם, כל ערוץ בנפרד יוצע מעבר לכך.

<אתי בנדלר: לא ברור ה"מעבר לכך".

<אתי בנדלר: אמרת שלושה דברים שונים.

<אתי בנדלר: אמרת כך: כל לקוח יוכל לבחור, איזה ערוץ שהוא רוצה, בנוסף לחבילת היסוד.

<אתי בנדלר: אז לא ברור, אם הוא חייב לקחת את חבילת היסוד כתנאי לבחירת ערוץ נוסף.

<רעיה עדני: לא.

<אתי בנדלר: פעם נוספת אמרת, מעבר לחבילת הבסיס שהערוצים יבחרו.

<אתי בנדלר: אני רוצה להבין, אם אני רוצה רק ערוץ בריאות – האם אוכל לקבל אותו או לא, במצב שאתם מציעים?

<רעיה עדני: במצב החדש - לא.

<רעיה עדני: לטענתן של הפלטפורמות- - -

איתן כבל: עזבי לטענתם.

איתן כבל: מה את רוצה?

<רעיה עדני: המודל הבסיסי הוא טלוויזיה רב-ערוצית.

<רעיה עדני: הם לא מוכרים ערוצים.

<רעיה עדני: לכן הם מציעים חבילה- - -

איתן כבל: לדעתי, לא יהיה מישהו שישלם על הממיר שהוא פי- - -

<רעיה עדני: אני נוטה להסכים, אבל מדובר בטלוויזיה רב-ערוצית.

<רעיה עדני: זה המודלים המקובלים גם בעולם.

<רעיה עדני: לא מציעים ערוצים בדידים.

<רעיה עדני: לכן כן אנחנו חושבים שצריכה להיות חבילה שתוצע, והלקוח ירכוש אותה בהתאם למה שהפלטפורמות יציעו לו.

<רעיה עדני: מעבר לזה, אנחנו כן רוצים לשמר את הזכות של כל לקוח להוסיף על גבי החבילה הבסיסית, שער הכניסה שלו לפלטפורמה, איזה ערוץ שהוא יבחר.

<רעיה עדני: זה מובן?

איתן כבל: לא.

איתן כבל: חברים, אני אאפשר לכם.

איתן כבל: בואו קודם כל נבין, מה המדינה רוצה.

<איתמר חרמון: - - -

איתן כבל: אתה כבר נותן הסברים.

איתן כבל: לא.

איתן כבל: רעיה, נעשה את העניין הזה, וכך אני רוצה שזה יהיה מול יס ומול הוט.

איתן כבל: את מוקד.

איתן כבל: אני עכשיו מתקשר אליך.

איתן כבל: הייתי מתקשר אליך באמת ואת היית עונה לי בטלפון – אולי זה היה נשמע יותר טוב.

איתן כבל: אני לקוח חדש.

איתן כבל: יש חוק חדש שנכנס, ואני עכשיו רוצה לקבל את המידע שגברתי נותנת לי לפי החוק החדש, ואומרת לי את מגוון האפשרויות שמתקיימות לי הלקוח, כדי שאחליט להתחבר.

איתן כבל: אני אפילו עדיין לא עושה את ההבחנה, זה ייתן את זה בשקל ואת זה בשני שקלים.

איתן כבל: אני מדבר אתך על מה שאתם רוצים.

איתן כבל: אני מתקשר אליך, את המוקד עונה לי, ואני מבקש שתציגי בפניי מה האפשרויות שעומדות בפניי כדי להתחבר לאחת מהפלטפורמות.

<רעיה עדני: קודם כל, האפשרות הבסיסית שלך היא להתחבר לחבילת היסוד שהשר קבע אותה.

איתן כבל: לא.

איתן כבל: תתחילי ככה.

איתן כבל: ברצינות.

איתן כבל: אני לא מבין.

איתן כבל: אני גם חושב שחלק ניכר מהאנשים שסביבנו לא בדיוק, אלא אם כן ישבת בתוך העניין עצמו.

איתן כבל: אני לא מתעסק בכוונות.

איתן כבל: אני רוצה לקבל סיפור דרך.

איתן כבל: אני אומר כך: שלום, אדוני.

איתן כבל: האפשרויות שעומדות בפניך הן כאלה: יש חבילות יסוד שאתה יכול, שהיא מורכבת.

איתן כבל: היא חבילה שאתה לא יכול לשנות אותה, והיא מורכבת מכמה ערוצים?

<תמר ארז: 24.

איתן כבל: אתה לא יכול לשנות אותה.

איתן כבל: העלות שלה היא כ-120 שקלים.

איתן כבל: בעבר חבילת היסוד היתה 200 ו-?

<איתמר חרמון: לא, חבילת הבסיס היתה 100 ומשהו ערוצים, ועלתה 200 ומשהו שקל.

איתן כבל: לא משנה.

איתן כבל: אני רוצה לומר את הדברים כפי שהם כדי שהלקוח יבין מה יש לו ביד.

איתן כבל: מי הרכבי את הרשימה הזו, של חבילת היסוד?

<רעיה עדני: השר בהתייעצות עם המועצה.

איתן כבל: השר ישב בבית, עבר על כל הערוצים, ואמר: אני רוצה את אלה.

איתן כבל: יפה.

<רעיה עדני: אם אתה בוחר לא ללכת עם מה שהשר בחר אלא עם מה שאתה רוצה- - -

איתן כבל: שנייה.

איתן כבל: צעד-צעד.

איתן כבל: קודם כל ישב השר קרא במקרה הזה, בביתו, והכין רשימה.

איתן כבל: שאל את הילדים שלו: להכניס את זה לחבר'ה או לא?

איתן כבל: הילד שלו אמר: זה יכול להיות מגניב, אנשים יאהבו את זה, אז נכניס את זה פנימה.

איתן כבל: אז הוא בא למועצה, והמועצה אמרה: ואללה, נראה לי.

איתן כבל: יכול להיות אחלה.

איתן כבל: לא, אולי פה תוסיף – הערוץ הזה יכול להיות סבבי, יש יותר רומנים, יש יותר זה.

איתן כבל: טוב.

איתן כבל: אישרו את החבילה.

איתן כבל: אני אומר: גברתי, בסדר, עברתי קודם באינטרנט וראיתי את הערוצים שאתם מציעים לי בחבילת היסוד.

איתן כבל: זה די מבאס.

איתן כבל: אני יכול, גברתי, לבחור לי לבד את החבילה?

איתן כבל: אני לא רוצה את חבילת היסוד.

איתן כבל: מה האופציות שעומדות בפניי?

איתן כבל: האם אני חייב לקחת את כולה?

איתן כבל: חלקה?

איתן כבל: אף אחד מהדברים האלה?

איתן כבל: ומה השלב הבא?

<רעיה עדני: השלב הבא, יש מספר חבילות על המדף.

איתן כבל: לא, תעני לי קודם כל על השאלה הראשונה.

<רעיה עדני: על חבילת היסוד?

<רעיה עדני: אתה לא יכול לשנות.

<רעיה עדני: אתה יכול להוסיף עליה ערוצים.

איתן כבל: אני חייב לקחת אותה?

<רעיה עדני: לא.

איתן כבל: אני לא רוצה לקחת אותה.

איתן כבל: שמתי אותה בצד.

איתן כבל: אני עדיין באפס מבחינת המחויבות הכספית שלי כלפי הפלטפורמה.

איתן כבל: נכון?

איתן כבל: מפה תגידי לי, מה אני יכול.

<רעיה עדני: מכאן אתה יכול לקחת חבילות, שיציעו לך הפלטפורמות.

<רעיה עדני: אני עוד לא יודעת בדיוק אילו חבילות.

איתן כבל: אני עוד לא נכנס מה הם יציעו.

<רעיה עדני: למשל, תהיה חבילת ילדים, שבה יוצעו לך ערוצי עידן פלוס והערוצים שמחויבים להעביר לפי חוק, ומעבר לזה כל ערוצי הילדים שיש להם.

איתן כבל: את מסבירה לעצמך – לא מסבירה לי.

איתן כבל: ולקוח שמתקשר- - -

<רעיה עדני: אני לא נציגת שירות, ואין לי כוונה בהמשך.

רועי פולקמן: אולי שהפלטפורמות יציגו.

איתן כבל: לא.

איתן כבל: הם מציעים את התיקון.

איתן כבל: הפלטפורמות לא בהכרח הולכות אתם.

איתן כבל: להוט יש הסתייגויות כאלה, ליס יש הסתייגויות כאלה מהסיפור הזה.

איתן כבל: אני קודם כל רוצה להבין – אלא אם כן אתה הבנת.

איתן כבל: אני לא הבנתי לגמרי.

איתן כבל: רעיה, אני לא עושה אתך עניין של – אני מנסה באמת להבין, ואם קשה לי להבין, קל וחומר הלקוח.

איתן כבל: זה צריך להיות דבר דבור על אופניו.

<תמר ארז: אם אפשר – תמר ארז, משרד התקשורת, אגף כלכלה.

<תמר ארז: הסיבה שקשה לענות על השאלה הזאת – אנחנו רוצים לאפשר להוט וליס גמישות שיווקית.

<תמר ארז: נכון להיום, אנחנו לא יודעים מה הם יציעו מחר, לכן רעיה לא יכולה לומר לך בדיוק חבילת ילדים ובדיוק חבילת ספורט.

איתן כבל: זה לא מה שביקשתי.

איתן כבל: זה הם יגידו אחר כך.

איתן כבל: אני רוצה עקרונות.

איתן כבל: אם היא תיתן לי יותר חבילה של ספורט או חבילה שיהיה בה, נניח, יותר דרמה, או חבילה שיש בה יותר דאחקות של ערוצי בידור – זה דיון אחר.

איתן כבל: אני אבנה את הדברים מולם.

<רעיה עדני: לא, זה הדיון.

איתן כבל: לא.

איתן כבל: אני רוצה לפני כן להבין את עקרונות היסוד של התהליך הזה.

איתן כבל: העניין הוא שאני את חבילת היסוד לא רוצה.

<איתמר חרמון: אם אתה לא רוצה את היסוד מעכשיו, זה מה שהם יגידו שהם מוכרים לך.

איתן כבל: יפה.

איתן כבל: אני שואל שאלה נוספת.

איתן כבל: או את או איתמר חרמון תענו לי.

איתן כבל: האם יש, לפני שאני מתחיל לקבל מהם את ההצעות – הוט מה שבנתה, יס מה שבנתה ורוצה להציע לי, האם יש משהו שאני חייב לקבל אותו בלי - לא שואלים אותי בכלל?

<רעיה עדני: כן.

<רעיה עדני: הערוצים המסחריים, 12, 13, 14, הערוצים של תאגיד השידור הציבורי, ערוץ הכנסת.

איתן כבל: מה שנקרא עידן פלוס.

<מיכל רפאלי כדורי: לא.

<מיכל רפאלי כדורי: 12 ערוצים.

<מיכל רפאלי כדורי: פי שניים.

<מיכל רפאלי כדורי: אולי כדאי שנעזור לה.

איתן כבל: בבקשה, איתמר חרמון.

<איתמר חרמון: זה מאוד דומה למה שאדוני אמר.

<איתמר חרמון: זה בעצם ערוצי עידן פלוס, כי יש ערוץ הכנסת, הטלוויזיה החינוכית, ערוץ הקניות, הערוצים הייעודיים.

<איתמר חרמון: יש רשימה.

איתן כבל: הבנו את העיקרון.

איתן כבל: זה בלי קשר הוא מחויב לקבל.

<איתמר חרמון: לא.

<איתמר חרמון: רק אם הוא קונה את היסוד, הוא מקבל את זה, או- - -

<רעיה עדני: אתה מטעה, איתמר.

<איתמר חרמון: א אענה.

<איתמר חרמון: אתה לא מקבל את זה, אם אתה לא מצטרף.

<איתמר חרמון: רק אם הצטרפת.

איתן כבל: עצור.

איתן כבל: הממשלה לא הבינה מה היא רוצה.

רועי פולקמן: זה ברור.

רועי פולקמן: הוא אומר – אם לא התחברת, אתה לא מקבל.

איתן כבל: זה ברור.

איתן כבל: אם אני לא מתחבר, לא מקבל כלום.

איתן כבל: אני שואל שאלה אחרת – אמרנו שאין חבילת יסוד.

איתן כבל: אם הוא לקח את חבילת היסוד, ממילא זה כלול בתוך זה, שלום עליך נפשי.

איתן כבל: במקום 200 ו- שקיבל על 100 ומשהו ערוצים, הוא מקבל 24 ערוצים ב-120 שקל.

איתן כבל: יפה.

איתן כבל: אני הולך צעד אחד לאחור.

איתן כבל: אני לא רוצה להתחיל משם.

איתן כבל: אני אזרח, שרוצה לומר: אני רוצה לבנות לי, לפי מה שהחברות מתחרות ביניהן ומציעות לי.

איתן כבל: יש ערוצי הבסיס, נקרא לזה כך.

איתן כבל: לא משנה, איך אתה רוצה להתחבר, מה השיטה, מה שייקבע בעתיד – זה בגרון שלך, אתה חייב לבלוע את זה.

איתן כבל: לא נכנס עכשיו –טוב, רע.

איתן כבל: אני אומר את זה כעובדה.

איתן כבל: זה, בגדול, מיכל, לא אחד לאחד, מה שהכנסנו אז לתוך עידן פלוס, מבלי להיכנס עכשיו לכל זה.

איתן כבל: מה העלות של זה?

איתן כבל: האם יש לזה חיות משל עצמו, לעידן הזה – נקרא לפלוס האלה, ומכאן אני מתחיל עכשיו תהליך של תחרות בין הפלטפורמות, או זה כבר נכלל בתוך המכלול?

איתן כבל: כמה עולה העידן פלוס הזה?

איתן כבל: יש לזה מחיר?

<תמר ארז: לזה אנחנו קוראים במשרדי ממשלה כרטיס כניסה.

<תמר ארז: זה ממש רק החיבור הראשוני שכולל ממיר והתקנה ואת הערוצי חובה.

איתן כבל: אתה עוד לא יכול להתחבר נכון לרגע זה – עוד לא אמרתי, כי גם לאתי יהיה מה לומר.

איתן כבל: היא כבר אמרה את זה בדיון.

איתן כבל: אזכיר לך מה אמרת.

איתן כבל: ..

<תמר ארז: רק אסביר.

<תמר ארז: בתיקון הזה אנחנו לא רוצים לחייב אותם להציע את כרטיס הכניסה בנפרד.

<תמר ארז: זו לא ההצעה.

<תמר ארז: השר, אם ירצה ויבחן את הדברים, יכול לקבוע שחבילת היסוד תהיה רק כרטיס הכניסה, כלומר להוציא את הערוצים האחרים, יהיה רק כרטיס הכניסה, אבל ההצעה שמונחת היום היא לא רק כרטיס הכניסה.

<תמר ארז: כלומר החבילות, שיש הגמישות השיווקית להוט וליס להציע, תכלולנה את כרטיס הכניסה, אבל- - -

איתן כבל: אומר לך משהו שאמרתי גם כשישבנו יחד.

איתן כבל: כרטיס הכניסה הוא לא כרטיס כניסה באמת כדי להיות חלק מהתחרות.

איתן כבל: לא שואלים אותך בכלל בעצם.

איתן כבל: אתה לא אומר: אני לא צופה בערוצים 12, 13, 14.

איתן כבל: זה לא מעניין אותי, לא רוצה לראות – הוא לא יכול לומר זאת.

איתן כבל: הוא מקבל את זה בהזרקה לווריד.

איתן כבל: אני לא מתעסק אם זה טוב, רע; אני מתייחס לדברים כפי שהם.

איתן כבל: אין פה כרטיס כניסה.

איתן כבל: זה מאסט.

איתן כבל: אף אחד לא שואל אותך.

איתן כבל: יש פה עניין של התחברות.

איתן כבל: הדבר הזה, אתה מקבל אותו בווריד.

<מוני שמילה: אדוני היושב-ראש, את החוט צריך?

<מוני שמילה: ממיר צריך?

איתן כבל: מוני, אני לא מתווכח.

איתן כבל: תהיה שאלה לאחר מכן, שאתי היועצת המשפטית העלתה אותה, כי מה העניין – יהיו כאלה שיגידו: אני רוצה רק להתחבר לזה.

איתן כבל: הרי עידן פלוס עדיין לא מתפקד- - -

<מוני שמילה: כשהיא אמרה עידן, היא התכוונה לתוכניות- - -

איתן כבל: ברור לי.

איתן כבל: אמרתי את זה במקום לחזור על כל הדברים.

איתן כבל: הרי היום עידן פלוס לא באמת משודר - ייצא מכרז וכל הדברים האלה.

<מוני שמילה: לא, הוא משודר, ואנחנו רוצים שישודר טוב יותר.

איתן כבל: נכון.

איתן כבל: השאלה היא למה מי שרוצה רק להתחבר - זאת שאלה שאני לא מערבב אותה עכשיו – נעסוק בה כך או כך.

איתן כבל: יבוא מישהו, יגיד: אני מוכן לשלם על החיבור, מוכן לשלם על הכבל, מוכן לשלם על הכול.

איתן כבל: אני רוצה רק את חבילת היסוד – תמחר לי אותה.

איתן כבל: אני רוצה עידן.

איתן כבל: אני רוצה היום לקבל אותם.

<מוני שמילה: אפילו בלי ערוצי עידן.

<מוני שמילה: תן לי רק חוט וממיר, ואז נתחיל לבנות.

<מוני שמילה: גם אפשרות.

<מיכל רפאלי כדורי: אין אפשרות כזאת.

<מיכל רפאלי כדורי: למה אתה אומר את זה?

<מיכל רפאלי כדורי: אין חיה כזאת.

<מוני שמילה: למה אין אפשרות כזאת?

<מוני שמילה: אפשר לייצר חיה כזאת.

<מיכל רפאלי כדורי: תירה לנו בראש ישר.

<מוני שמילה: אני מבקש, תפסיקו עם זה.

איתן כבל: רעיה, הבנו.

איתן כבל: אני לפחות.

איתן כבל: אתי עוד לא, נעמה עוד לא – אני מקווה שאני כן.

איתן כבל: מה אתך, לאה?

לאה ורון: כך וכך...

איתן כבל: ברשותך, מיכל, תחליטו.

איתן כבל: סיכמנו, שפחות או יותר לא הבנו.

איתן כבל: בוא נדלג שלב, ונשמע עכשיו, איך הפלטפורמות רואות את העניין הזה.

איתן כבל: בבקשה, יורם מוקדי.

<יורם מוקדי: תודה רבה.

<יורם מוקדי: יורם מוקדי, סמנכ"ל התוכן של הוט.

איתן כבל: מילה אחת.

איתן כבל: אאפשר לך את הפתיח.

איתן כבל: כבר לפי המשפט הראשון הבנתי שהבאת את העולם לפה.

איתן כבל: יורם, חברי, ואתה באמת חבר; אדם מוערך על-ידי.

איתן כבל: אנא, אל תכדרר אותי.

איתן כבל: תחשוב, כמו שאני מתקשר אליך במוקד שלך, ואמרתי: אפשר לקבל את המנהל?

איתן כבל: אני רוצה שאתה תמכור לי את מה שאני צריך לקבל.

איתן כבל: הכי פשוט.

איתן כבל: בבקשה.

<יורם מוקדי: המוצר של חברות כבלים, מוצרי כבלים – וכשאני אומר כבלים, זה גם טלוויזיה רב-ערוצית, כולל חברות לווין בעולם – הוא מוצר של הרבה מאוד ערוצים.

<יורם מוקדי: הוא מוצר מורכב.

<יורם מוקדי: כשאתה מוכר 200, 300 ערוצים, המוצר הוא מורכב.

<יורם מוקדי: לכן חברות כבלים גם בעולם כמובן וגם בישראל תמיד יוצאות לדרך עם חבילות, כי המכירה הבודדת הזאת היא מאוד-מאוד מורכבת, והמודל הכלכלי של חברת כבלים מאז ומעולם היה כזה שאתה לא יכול לבודד ערוץ כזה או אחר.

<יורם מוקדי: למה הדבר דומה – לעיתון, שאתה שואל: למה אני לא יכול לקבל בעיתון את הספורט או את מוסף גלריה או את מוסף ממון, ומדוע העיתון מכריח אותי לקבל את כל המוספים האלה ביחד?

<יורם מוקדי: הרי שזה עסק כלכלי אחד.

<יורם מוקדי: כשאני הולך לבית מלון, אני לא יושב בלובי, אבל אני נאלץ לשלם עליו, ומדוע בית מלון לא יכול לתת חדר שמשלמים רק על הלובי?

<יורם מוקדי: כשאני הולך לבית מלון, אני לא משתמש בחדר כושר.

<יורם מוקדי: יש כאלה שמתפללים בבית הכנסת, ולא משתמשים בבריכה, אבל התמחיר של המלון לא מאפשר לו לבוא ולפרוט את זה ולשלם לפי השימוש.

איתן כבל: למה?

איתן כבל: אם אני לא רוצה ספא, אני לא משלם עליו.

<יורם מוקדי: הספא הוא פרימיום, אבל הלובי – כנ"ל לגבי עיתונים, כי תמיד כשאמרו לנו: למה אתה לא נותן לי רק את ערוץ הספורט בלי שאר הערוצים, אני אומר:

<יורם מוקדי: למה אני לא מקבל את מוסף הספורט של ידיעות, שאני מאוד אוהב לקרוא אותו?

<יורם מוקדי: לדעתי רוב הציבור קורא את הספורט יותר מכל דבר אחר.

<יורם מוקדי: יש מארג כלכלי שלם שאתה לא יכול להפריד.

<יורם מוקדי: נתחיל במה המוצרים שאני מציע היום.

<יורם מוקדי: יש לנו חבילה, פלטפורמה דיגיטלית, שהשקנו אותה, שקוראים לה נקסט, שב-30 שקלים אתה מקבל VOD די גדול עם כל הפקות המקור שלנו.

<יורם מוקדי: על זה יש חבילה דיגיטלית לגמרי, שקוראים לה נקסט פלוס, והיא משווקת גם על-ידי רמי לוי, שיש לה בערך 30, 40 ערוצים כרגע, שכוללים את כל הפקות המקור שלנו, ערוצי ילדים, ערוצי הספורט המובילים, והיא משווקת באופן דיגיטלי מלא.

<יורם מוקדי: על זה יש חבילת היסוד שהזכירו פה, שיש לה שני מסלולים – מסלול ילדים ומסלול ספורט.

<יורם מוקדי: אם אתה אוהב ספורט, אתה מקבל שם גם את ערוץ ONE ואת ערוץ 5, שהם ערוצי ספורט מרשימים למדי.

<יורם מוקדי: ערוץ הספורט שם.

<יורם מוקדי: אם אתה אוהב ילדים, יש שם ערוצים כמו לולי ו- - -

איתן כבל: כשאתה מציע לי חבילה – ניקח את חבילת הילדים.

איתן כבל: חבילת הספורט, אני מניח שאקנה את כולה.

איתן כבל: זה בדרך כלל מה שקורה לחלק מהכבדים – כמוני למשל.

איתן כבל: ערוצי הילדים זאת חבילה שהיא מגיל כמעט 0 ועד גיל מתבגר.

איתן כבל: ואני אומר, אני לא רוצה את כל החבילה הזאת.

איתן כבל: אין לי מה לעשות אתה, כמו שהיום אומרים לי – הכול פתוח לך, ויש לי גם הופ, ואבל אם אני אומר לילדות שלי שאני לוקח אותן בפורים ליובל המבולבל, הן מסתכלות עליי בעין עקומה – מה, אנחנו עוד יובל המבולבל?

איתן כבל: אם אני שם לילדה שלי הופ בגילאים שלהן – ואני לא רוצה את הערוצים האלה.

איתן כבל: אני חייב לקנות אותם בחבילה?

<יורם מוקדי: כפי שתואר פה, יש חבילת יסוד, שהיא רגולטורית ונקבעה, ואמרה: תנו שני מסלולים - או לילדים עם כמה ערוצים, לא צריך את כולם, ועל זה הלקוח היום יכול להוסיף ערוצים, או תנו לי רק ספורט – אין לי ילדים בבית, ועל זה אני יכול להוסיף ערוצים, אבל יש חבילת בסיס גדולה, ועליה צריך לדבר.

<יורם מוקדי: חבילת הבסיס הזאת, שהמקור שלה זה אותה חבילת בסיס אנלוגית, ומי שהתחבר פעם לכבלים בשנות ה-90', קיבלתם 40 ערוצים – שלושה בגרמנית, שניים בטורקית, מעט מאוד הפקרות מקור.

<יורם מוקדי: מחיר אנלוגי מפוקח שהיה אז.

<יורם מוקדי: המחיר הזה צמוד למדד הוא בערך המחיר של חבילת הבסיס הגדולה היום, רק שהיא חבילה הרבה יותר טובה עם הרבה מאוד ערוצים, הרבה מאוד ספורט והרבה מאוד תוכן מקורי.

<יורם מוקדי: הבעיה בחבילה הזאת שהיא מפוקחת.

<יורם מוקדי: היא חבילה שאסור לי להוציא ולהכניס ערוצים בלי אישור ממועצת הכבלים – זה אחד.

<יורם מוקדי: הדבר השני, שמכריחים אותי לשים את מרב ההוצאות בחבילה הזאת.

<יורם מוקדי: אותה חבילה של כ-200 שקל, שקוראים לה חבילת הבסיס הגדולה, אני צריך לשים שם את רוב הפקות המקור שלי, את רוב אירועי הספורט החשובים, את ערוץ 8 כמובן ועוד הרבה מאוד ערוצים שחייבים להיות בחבילה הזאת מכוח ההרגל הזה.

איתן כבל: ואם אני בא אליך – תכף נבוא למיכל – ואני אומר לך: יש חבילת עידן פלוס – נקרא לה כשם גנרי, רק כדי להבין על מה אנחנו מדברים.

איתן כבל: אני שם אותה בצד.

איתן כבל: אתה חייב לקבל אותה.

איתן כבל: מהשלב הזה אני עכשיו רוצה לבנות לי את החבילה שלי, שנכון להיום זה בלתי-אפשרי, אבל ברור לי, כפי שגם אתה אמרת, שאני לא יכול להתחיל לקחת לי – היא רוצה רק ערוץ בריאות, למשל.

איתן כבל: נניח שדילגנו על השלב הזה, ואני אומר:

איתן כבל: אני עכשיו רוצה לבנות לי חבילה.

איתן כבל: אתה יכול לחייב אותי עד X ערוצים, שלא יפחת מ-.

איתן כבל: אני נותן את הפנטזיה שלי, שאנחנו מדברים עליה כאזרחים שנפגשים ומדברים על זה.

איתן כבל: אני רוצה ספורט, אבל לא את כל מה שאתה מוכר לי בספורט.

איתן כבל: אני רוצה את זה, זה, זה.

איתן כבל: בילדים אני לא רוצה הכול.

איתן כבל: כלומר אתה שם לי על המדף, מייצר לי מדפים עם מגרות של חבילות, ואני – יש לי החובה לבחור, נניח, מעשר חבילות, סתם דוגמה - לא יפחת מחמש, נניח.

איתן כבל: יש חבילות שבכל הכבוד, אף אחד לא יצפה בהן לעולם, ולמה לי לקחת אותן?

איתן כבל: אני שואל את זה במובן הזה, שכולם יוצאים מרוצים, ואז התחרות יכולה להיות גם על המחיר וגם על התכנים.

איתן כבל: כלומר מה העניין – מה היום – אני אומר על הבית שלי.

איתן כבל: אני לא רוצה לדבר בשמם של כל הבתים בישראל, אבל כל אחד מאתנו מתקבע על נתיבים.

איתן כבל: יש כאלה שאוהבים את הסדרות של יס, ויש כאלה שאומרים: אני לא עוזב את הוט, עם כל הבעיות ועם כל הזה, כי אין לי התוכניות הללו שם.

איתן כבל: וזה מחולל תחרות.

איתן כבל: זה מחולל תחרות אמתי.

איתן כבל: אני אומר את זה כמי שמכיר את זה מקרוב.

איתן כבל: למה שזו לא תהיה התחרות?

איתן כבל: היא מרימה את העסק, היא לא מחייבת אותי - כשאני משלטט, אני עובר את כל הערוצים האלה שבחיים לא אראה אותם, ואז אני צריך ללמד את עצמי מה – יש 7,000 ערוצים שבסוף אתה בודק בכמה מהם אתה רוצה, מה אתה באמת רואה בתוך החיים שלך, על מה אתה מתקבע – זה על אצבעות.

איתן כבל: אמתי.

איתן כבל: זה על אצבעות.

איתן כבל: יש לי בבית המכשירים של פעם בגודל של החדר הזה, אבל השימוש שלי הוא בכמות כזו.

איתן כבל: אגב, אתם גם יודעים את זה.

איתן כבל: זה מייצר תסכול גדול.

איתן כבל: אז אני מבין.

איתן כבל: יום אחד, אגב, יכול להיות שהתחרות תביא את זה לשם, אבל נכון לרגע זה אני אומר:

איתן כבל: בוא נמצא את דרך הביניים הזו.

איתן כבל: מה שברור לי – מה שהיה עד היום, לא יכול להימשך.

איתן כבל: לא אתן לזה.

איתן כבל: אם זה כפי שאמרתי לרעיה ולשירה ולכל הצוות המקצועי הנפלא של משרדי האוצר והתקשורת – אמרתי, אם זה יהיה, תודה רבה, שלום.

איתן כבל: אני לא מחליף שם גרוע בשם פחות גרוע.

איתן כבל: זה הכול.

<יורם מוקדי: עולם החבילות היה קיים ויהיה קיים, ואם מישהו רוצה לקחת חבילת ספורט או חבילת סרטים, אם מישהו רוצה לקחת חבילת סרטים – שאגב, אי-אפשר לפרק אותה אף פעם, או חבילת הספורט, שבדרך כלל בנויה ממארג של אותו ספק שמשלב את שידורי הספורט, ואי-אפשר לפרק אותה, אבל החבילות האלה קיימות.

<יורם מוקדי: מה שהצופה הישראלי לאורך השנים רצה, או המנוי, זה יותר פשטות, ואת חבילות הכול כלול, כפי שאתם מגלים את זה במקומות אחרים, שהלקוח כבר מעדיף לקבל יותר במחיר כלול מאשר כל פעם לשלם על ערוץ בודד ואחרי זה להתחשבן ולהתקשר, ואנחנו רואים את זה באיך שהישראלים אוהבים לנפוש.

איתן כבל: כן, זה, בזמנו שהתחלנו אותו – לקנות ערוץ למסחר.

איתן כבל: זוכר.

<יורם מוקדי: פעם אפילו אפשר היה לקנות משחק כדורגל.

איתן כבל: נכון.

<יורם מוקדי: המגבלה שעומדת כרגע בפנינו היא מגבלה רגולטורית – אגב, מכוונות טובות, אבל הרגולציה אומרת: שים את רוב הכסף שלך בחבילה הזאת של ה-200, ורוב הכסף זה אומר הפקות המקור שאדוני ציין, זה ערוץ דוקומנטרי כמו ערוץ 8, זה הספורט.

<יורם מוקדי: יש לנו רגולציה שמחייבת אותנו לשדר אירועים מסוימים בחבילת הספורט.

<יורם מוקדי: הרגולציה למשל אומרת: המשחק המרכזי של הליגה הספרדית ישודר בחבילת הבסיס, כך שאני לא יכול באמת עכשיו לפרק את הדבר הזה, גם אם את רוצה.

<יורם מוקדי: לכן נדרש פה משהו משולב.

איתן כבל: אתה יכול.

איתן כבל: ברור לי, אבל אני יודע שזה לא עובד כמו שצריך בסוף.

איתן כבל: אני יודע על מה אני מדבר.

איתן כבל: אני מקבל את התלונות מהאזרחים, כמו הכבלים והלווין, ואם אי-אפשר, צריך לחשוב, האם הרגולציה, כפי שמתקיימת היום, לא סופה להשתנות?

איתן כבל: אני מנסה לשים את מה שאנחנו, מי שכאן ומי שלא נמצא כאן, אנחנו שליחיו סך הכול.

איתן כבל: אסף, אני מניח שזה גם מה שאתה מרגיש לא כבמאי או כמפיק אלא בחיי היום-יום שלך.

<אסף אמיר: ברור.

<אסף אמיר: אני הייתי רוצה 100, 200, 300 שקל שתיתנו לי לשים את מה שאני רוצה בתוכם, אבל הפקות מקור חייבות להיות בפנים.

<אסף אמיר: ..

<מיכל רפאלי כדורי: לך לגולן.

איתן כבל: בבקשה.

<יורם מוקדי: אני לא יכול להוציא היום ערוץ מחבילת הבסיס בלי לקבל אישור, ולהביא לו תחליף.

<יורם מוקדי: ולכן אני אומר – זה דבר אחד שצריך להיות משולב.

<מיכל רפאלי כדורי: אנחנו פה בשביל הדברים האלה.

<מיכל רפאלי כדורי: די מצחיק שהחוק אומר – השר.

<מיכל רפאלי כדורי: ואם יש לו עולם מצומצם של ערכים, נניח, והוא אוהב רק – לא יודע מה?

<מיכל רפאלי כדורי: הוא מתייעץ במועצה, והיא דוחפת פנימה עוד 20 ערוצים, ואז אתה מקבל חבילה רחבה.

<מיכל רפאלי כדורי: זה בדיוק התהליך.

איתן כבל: מתייעץ.

איתן כבל: מיכל, בבקשה.

<מיכל רפאלי כדורי: יורם יודע את הדברים בדיוק כמוני.

<מיכל רפאלי כדורי: אני רוצה לתת זווית טיפה אחרת, חוץ מההיסטוריה.

<מיכל רפאלי כדורי: חבילת הבסיס המורחבת שלנו, שיש לנו מעט מאוד גמישות בה, מורכבת מעולם שלם של מחויבויות רגולטוריות אנכרוניסטיות, ואני אחזור ואגיד את זה - שהן רובד על רובד על רובד, שכבר אי-אפשר לדעת מה שייך למה.

<מיכל רפאלי כדורי: ש-12 ערוצי החובה הם רק בעיה קטנה שלה או לא בעיה קטנה שלה, אבל אתם בכלל מתעלמים, אפרופו ערוצי חובה, ממה שהיה פה רק לפני שבועיים – המדינה רוצה לפתוח לעוד ערוצים, מסחרי קטן, מסחרי גדול, מסחרי בינוני, עוד ייעודיים.

<מיכל רפאלי כדורי: כולם הולכים לחבילת הבסיס, שיהיה ברור לכם.

<מיכל רפאלי כדורי: כל ערוץ כזה שמכריחים אותנו, משמעותו חבילת הבסיס.

<מיכל רפאלי כדורי: אז אם היא כיום 12, ורפורמת קיש מה שנקרא או השר, מהפכת קרא תקרה- - -

איתן כבל: אני מבקש שתחזרי בך.

איתן כבל: מהפכת קרא.

<מיכל רפאלי כדורי: יכריחו אותנו עוד עשרות ערוצים.

<מיכל רפאלי כדורי: מזכירה לכם – הדיון, עוד לא יבשה הדיו עליו.

<מיכל רפאלי כדורי: מתחילים שם.

<מיכל רפאלי כדורי: זה גם בחבילת היסוד וגם בחבילה הרחבה.

<מיכל רפאלי כדורי: אחר כך אנחנו מחויבים - ערוץ ילדים, ערוץ ספורט, ערוץ דוקו, ערוץ סדרות.

<מיכל רפאלי כדורי: אנחנו מחויבים ב-1,100 שעות ראשוניות, איתמר, אל תקפוץ כי ויתרתם לנו.

<מיכל רפאלי כדורי: לא ויתרתם לנו.

<מיכל רפאלי כדורי: נתתם לנו למרוח את זה על מספר ערוצים, אז עכשיו, במקום שיהיה ערוץ אחד עם 110 שעות, כדי שלא נשים שם 1,100 שעות זבל, כי 1,100 שעות אין אפילו ב-BBC שמשדר ברודקאסט, וגם לא בברודקאסטר, כי אין חיה כזאת לפני שעות ראשוניות, אנחנו צריכים לשים את זה על ארבעה-חמישה ערוצים.

<דבורה קמחי: - - -

<מיכל רפאלי כדורי: בסדר, בברודקאסט.

<מיכל רפאלי כדורי: בשביל זה אתם ברודקאסט.

<מיכל רפאלי כדורי: אחר כך אנחנו מחויבים ב-700 שעות חדשות לילדים.

<מיכל רפאלי כדורי: אין חיה כזאת.

<מיכל רפאלי כדורי: כשהם רוצים לראות את בוב ספוג, הם טוחנים את אותו פרק.

איתן כבל: למה רק ילדים?

<מיכל רפאלי כדורי: כי אני לא חושב שאתה טוחן סדרת מבוגרים עוד פעם את אותו פרק.

איתן כבל: אבל אני טוחן את בוב ספוג.

איתן כבל: ..

<מיכל רפאלי כדורי: אחר כך אנחנו חייבים 50% מהפקות המקור שלנו לשים בבסיס, 50% מהז'אנר העליון לשים בבסיס.

<מיכל רפאלי כדורי: אני לא זוכרת את המספר של תוכן הילדים בדיוק – לשים בבסיס.

<מיכל רפאלי כדורי: כדי שגם נוכל להסתדר עם העוגה הזאת, בפועל אנחנו שמים בבסיס 70%, 80%, כי אחרת אי-אפשר להסתדר, כי יש עוד הוראה מפה ועוד הוראה משם.

<מיכל רפאלי כדורי: אחרי כל זה, יורם מנה את הספורט – רק אפנה אתכם לפרופ' גרונאו – אי-אפשר לומר שהוא עובד אצלנו.

<מיכל רפאלי כדורי: הוא ישב לפני כמה שנים בוועדת גרונאו, ואמר: לעזאזל, למה אני, שלא חובב ספורט, צריך לקבל את הספורט ואת הילדים בבסיס?

<מיכל רפאלי כדורי: הנכדים שלי גדולים.

איתן כבל: זה מה שאני אמרתי פה לפני כמה דקות.

<מיכל רפאלי כדורי: אל תפנה אלינו.

<מיכל רפאלי כדורי: תפנה למועצה שמחייבת אותנו.

<מיכל רפאלי כדורי: אני חושבת שהאוצר הבין את זה.

<מיכל רפאלי כדורי: לכן הוא עשה חקיקה שתאפשר לנו לבנות חבילות עצמאיות.

<מיכל רפאלי כדורי: עם זאת, השאירו את סעיף חבילת היסוד, שזה הסעיף שתוקן לפני כמה שנים בתקופת גלעד ארדן, שישב פה והתעסק בזה יום-יום, שעה-שעה, וסוכם שאנחנו, יס והוט, יציעו לשר – כל אחד בנפרד – הצעה לחבילות היסוד.

<מיכל רפאלי כדורי: זה היה התהליך.

<מיכל רפאלי כדורי: אנחנו הצענו שלוש חבילות: חבילת העשרה, חבילת ילדים וחבילת ספורט, שמחירם 118.90.

<מיכל רפאלי כדורי: השר ביקש באמצעות מי שביקש – לא זוכרת, שנוסיף עוד ערוצים מפה, עוד ערוצים משם, עוד ערוצים משם.

<מיכל רפאלי כדורי: המועצה אישרה את זה.

<מיכל רפאלי כדורי: כשהיא אישרה את זה, היא ביקשה עוד כמה ערוצים- - -

איתן כבל: הוא ביקש את זה אחרי התייעצות עם המועצה או לפני?

<מיכל רפאלי כדורי: לא יודעת.

<מיכל רפאלי כדורי: אני חושבת שאני זוכרת אילו ערוצים הוא ביקש.

<מיכל רפאלי כדורי: הוא ביקש ערוצי סדרות.

<מיכל רפאלי כדורי: הוא חשב על טובת הציור.

איתן כבל: חס וחלילה.

איתן כבל: לא חשבתי אחרת.

<מיכל רפאלי כדורי: הוא ביקש, נדמה לי, להכניס עוד חבילת ערוץ סדרות.

<מיכל רפאלי כדורי: והמועצה אישרה, ואז היא עוד הוסיפה כמה ערוצי ילדים – אם אתה אומר שהילדות שלך כבר לא רוצות לראות הופ, השר חשב שצריך להיות גם פרי סקול, גם סקול, גם נוער, גם, גם.

<מיכל רפאלי כדורי: חבילת הילדים יצאה ככה.

<מיכל רפאלי כדורי: כל פעם שאנחנו מורידים ערוץ, אנחנו צריכים להביא לו תחליף.

<מיכל רפאלי כדורי: בחבילת הבסיס הרחבה, אנחנו לא יכולים להוריד ערוצים בלי לשאול את המועצה.

<מיכל רפאלי כדורי: אנחנו צריכים להביא תחליף, או צריך להיות תחליף הולם.

איתן כבל: זה הבנתי.

<מיכל רפאלי כדורי: לא הבנת, כי אתה לא מבין למה החיים שלנו יקרים.

<מיכל רפאלי כדורי: כי כשיש ערוץ שאני לא יכולה להוריד אותו, או יש ערוץ שבא להיות תחליף, היכולת שלי לעשות אתו משא ומתן על המחיר היא בערך אפס.

<מיכל רפאלי כדורי: הרגולציה הזאת מייקרת.

<מיכל רפאלי כדורי: מדברים אתי פה כל היום על כשלי שוק.

<מיכל רפאלי כדורי: הרגולציה היא הדבר שעולה לציבור הכי הרבה כסף.

<מיכל רפאלי כדורי: תכניסו את זה טוב-טוב לראש.

איתן כבל: טוב.

איתן כבל: אז אם אני שואל אותך על הבסיס של העניין הזה, אם הייתי נותן לכם עכשיו, הוט ויס, שתי הפלטפורמות עדיין המרכזיות, ואני אומר: תממשו את הפנטזיה שלכם, מה לשיטתכם ייצר שני דברים – בהנחה – ואני עכשיו לא ציני.

איתן כבל: נשים הכול בצד.

איתן כבל: אני אומר, מה לדעתכם יכול לייצר תחרות אמתית- - -

<מיכל רפאלי כדורי: יש תחרות אמתית.

<מיכל רפאלי כדורי: בחייך, איתן.

<מיכל רפאלי כדורי: יש תחרות ענקית.

איתן כבל: תקשיבי לי.

איתן כבל: אם יש, יופי.

<מיכל רפאלי כדורי: ההצעה של האוצר ב-4ז, כמו שאנחנו מבינים אותה- - -

איתן כבל: אני שואל כך: אם אני צריך לומר לכם – עזבי את הצעת האוצר, כי עד רגע זה הם לא הבינו מה שהם אמרו לי.

איתן כבל: אני מנסה לומר לכם, מה לדעתכם טובת הציבור באמת?

איתן כבל: כלומר שמתוך התחושות שלכם, של מה אנחנו באמת רוצים – זה דבר אחד, ודבר שני שבאמת מחולל תחרות.

איתן כבל: כלומר שאני אומר: ואללה, אני רוצה פלטפורמת א' או פלטפורמת ב', כי המחיר שם יותר, כי הזמינות שלי לסרטים – לא אותם סרטים שאף אחד לא רצה לראות אותם בקולנוע - אתם דוחפים לי אותם ב-VOD.

<מיכל רפאלי כדורי: אבל זה לא קשור לחבילת הבסיס.

<מיכל רפאלי כדורי: זו התחרות.

איתן כבל: אני שואל שאלה עכשיו באמת.

<יורם מוקדי: אולי אשלים ואומר.

<יורם מוקדי: קודם כל, מצב התחרות, באמת – אני לא חלמתי שאני אציע יום אחד את כל סדרות הפקות המקור של HBO ואת סיפורה של שפחה באפליקציה שעולה 30 שקלים.

<יורם מוקדי: לא חלמתי שאציע חבילה שקוראים לה נקסט פלוס דיגיטלית ב-89 שקלים, שכוללת את ערוץ הספורט, כוללת את ערוץ 8 וכוללת את כל הפקות המקור שלי, וכוללת HBO.

<יורם מוקדי: למה הגענו לזה?

<יורם מוקדי: כי יש פה תחרות.

<יורם מוקדי: יש תחרות חריפה, וכפי שאמרתי- - -

<איתמר אביטן: אין תחרות.

<איתמר אביטן: יש כשל שוק.

<איתמר אביטן: זה שלא עושים את סלקום ופרטנר – זה שסלקום ופרטנר לא עושים הפקות מקור- - -

<יורם מוקדי: לא, אני רוצה להשלים את המשפט.

<יורם מוקדי: התחרות היא פה, כי היום יש שחקנים מקומיים, שמציעים ב-70 שקל וב-90 שקל, ואני נאלץ להיות.

<יורם מוקדי: אענה על השאלה של אדוני על הפנטזיה.

איתן כבל: לפני כן, אם אתה יודע למכור לי, לאנדרואיד או לאייפון שלי אפליקציה שיודעת להתכתב עם ה-30, 70 שקל שלך, בעצם – אומר זאת בקול - זה סוג של נטפליקס.

איתן כבל: נטפליקס מוכר לי - אני לא נכנס עכשיו לכל העניינים האחרים, שהם חשובים מאוד-מאוד.

איתן כבל: אני מנסה להבין את ההתכתבות המקצועית, כצרכן.

איתן כבל: אני אומר לעצמי: מה אני צריך עכשיו להתחבר לכל הסיפורים שאתה מעביר לי?

איתן כבל: יהיה לי - למשל, סתם דוגמה – וזה רעיון לא רע- - -

<מיכל רפאלי כדורי: קוראים לזה סטינקטיוי אצלנו.

איתן כבל: יכול להיות שיש לי ערוצים שבחרתי – 11, 12, 13, 14, ובכלל לא כל אחד יחליט שהוא רוצה את כל, אלא אף אחד לא יכריח אותי לקחת גם את החינוכית ו-9 שאף אחד לא רואה אצלנו, ויהיה לי החיבור, כמו שהבת שלי קנתה את נטפליקס יש לה 40 שקל.

איתן כבל: הוא נותן לה פעם אחת אצלה בחדר על מסך, שהיא בכלל לא צריכה, ויש לה עוד אפשרות, להקרין את זה לעוד מקום.

איתן כבל: אני שם את זה בסלון כשאני רוצה.

איתן כבל: למה אני צריך לשלם את כל ה-500 שקל האלה?

<מיכל רפאלי כדורי: זה קיים.

איתן כבל: זה שזה קיים, זה מטריף עוד יותר, כי רוב הציבור- - -

<יורם מוקדי: אבל הציבור היום, כשיש אמצעים דיגיטליים, ואתה יכול לבנות לך חבילה דיגיטלית ללא מגע עם שירות, ללא זה שאני צריך לבוא אליו הביתה, ולשלוח טכנאי, ולשים ממירים וכל הדברים האלה – העלות היא כזאת- אגב, זה לא מוצרים שאנחנו אומרים: איזה כיף, נרוויח פה כסף; זה מוצרים שבלית ברירה בתחרות אנחנו צריכים לשים אותם על השולחן, ושמנו אותם.

<יורם מוקדי: אני עדיין חושב שחוויית הצפייה שלך, כלקוח כבלים שמקבל את האיכות לא דרך האינטרנט; דרך שידור כבלים – ברור לי שרוב האנשים ימשיכו לשלם עבור זה שהם יוכלו לראות- - -

איתן כבל: רק קח בחשבון, שכל יום שעובר, האיכות הולכת ומשתפת.

<יורם מוקדי: עדיין- - -

איתן כבל: מסכים.

<יורם מוקדי: לעולם בית יעדיף לגלוש בתשתית עצמאית, ולראות.

<יורם מוקדי: אז יש לי היתרונות שלי, אבל זה מצב התחרות.

<יורם מוקדי: הפנטזיה היא כזאת.

<יורם מוקדי: אתן דוגמה לאדוני, מה קורה.

<יורם מוקדי: כיוון שיש לי מטריצת הפקות מקור ורגולציה שמחייבת אותי בסוף לתעל את רוב המשאבים שלי לאותה חבילה של ה-200, והדוגמה האחרונה – רוב הפקות הילדים שלי, אני צריך לשים בבסיס.

<יורם מוקדי: נתתי לערוץ נהדר שקוראים לי ניקולודיאון לעשות הפקות מקור כמו שכונה ונעלמים.

<יורם מוקדי: נאלצתי להוציא מאיפה שהיה ולשים אותו בבסיס.

<יורם מוקדי: נאלצתי כדי לעמוד בתנאי הרגולציה.

<יורם מוקדי: ולכן צריך, שגם הרגולציה תכיר בזה, וגם הוועדה תכיר בזה, שהעיקר שנעשה הפקות מקור אבל אל תגידו לי איפה לשבץ את זה, כי אני לא יכול להוזיל, והדבר השני, והוא הכי חשוב, ולדעתי גם הוא מונח פה בחוק הזה – לא להתעסק בספורט.

<יורם מוקדי: מי שאומר לי לשדר את כל המפעלים המרכזיים בחבילת הבסיס, למעשה עושה שני דברים: אחד: מחייב אותי לשים את רוב המשאבים בחבילה הזאת, ולא מאפשר לי להוזיל אותה; והדבר השני, יושבים ספקי הספורט בעולם ובארץ, אבל בעיקר בעולם עם חיוך - אלה של הליגה הספרדית, שמישהו אומר: הם חייבים לשדר את זה בחבילת הבסיס, והם חייבים לשדר את זה ולקנות את ו-NBA, הם יושבים ככה, כל פעם שמתחדשות הזכויות, וחוגגים עלינו.

<יורם מוקדי: לכן המדינה היחידה בעולם שמתעסקת בזה היא מדינת ישראל.

<יורם מוקדי: זאת המדינה היחידה בעולם שצריכה להגיד לעצמה: בואו נפסיק עם הדבר הזה ובואו נתמקד בעיקר.

<יורם מוקדי: תעשו הפקות מקור – לא נגיד לכם איפה לשים את זה.

<יורם מוקדי: ספורט – תקנו, כי יש פה שוק תחרותי – לא נגיד לכם איך לשבץ את זה.

<יורם מוקדי: זה יביא לתוצאה שאדוני רוצה.

<מיכל רפאלי כדורי: אני רוצה להוסיף עוד דבר על מה שיורם אמר, על הספורט.

<מיכל רפאלי כדורי: היום במדינת ישראל הספורט, שהוא כל כך יקר, הוא מסובסד על-ידי בתי אב ועל–ידי אנשים שלא מתעניינים בספורט.

<מיכל רפאלי כדורי: יש בתי אב שלא מעניין אותם ספורט.

<מיכל רפאלי כדורי: זה המוצר הכי יקר בחבילת הבסיס, והוא יקר רק בגלל רגולציה.

<מיכל רפאלי כדורי: חלק גדול מהמפעלים האלה יכלו להיות בערוצים פתוחים, ואם לא בערוצים פתוחים, שלא יכריחו אותנו לערוצים פתוחים כברירת מחדל לערוצים פתוחים, ושלא כל עם ישראל יסבסד את הספורט.

<מיכל רפאלי כדורי: מי שרוצה ספורט, ישלם על ספורט, ואם אתם רוצים שכולם יסבסדו, אל תבכו שזה יקר.

איתן כבל: אוקיי.

איתן כבל: אם אני שואל אתכם – למשל, חבילת הספורט נשים את האמת – ערוצי הספורט הם ערוצים שמושכים – מצד אחד, את אומרת לי: לא כולם רוצים ערוצי ספורט, אבל אני לא חושב שיש פלטפורמה שיכולה לחיות בלי ערוצי ספורט.

<מיכל רפאלי כדורי: אבל סלקום יכולה להחליט איפה היא תשים את זה, לסלקום אתה לא יכול להיכנס ולבחור – אתה מקבל הכול "take it or leave it" הכול ביחד, ועוד קצת פרימיום.

<מיכל רפאלי כדורי: לא זכרתי שאתם התערבתם בזה.

איתן כבל: בסדר.

<מיכל רפאלי כדורי: אם מדברים על תחרות, ואני שמה בצד את הסמכות של השר לחבילת יסוד - יש לו סמכות, הוא ידון בה כמו שהוא דן בה בעבר – יש ישיבה במשרד, ישמעו אותנו, הוא יחליט על חבילת היסוד העתידית – כרגע יש חבילה שפגה.

<מיכל רפאלי כדורי: כל היתר, תנו לנו להתחרות.

איתן כבל: אוקיי.

איתן כבל: אני רוצה עדיין לחזור לספורט, כי אין הרבה תלונות על ערוצי הילדים, נאמר כך.

איתן כבל: או אפילו לא על ערוצי הדרמה לסוגיהם השונים.

איתן כבל: סך הכול גם הדרמה הישראלית, יש לומר, נותנת פייט יוצא מן הכלל בפלטפורמות השונות, ולא רק – גם בברודקאסטינג.

איתן כבל: באמת, יש היום פריחה אמתית של יצירה ישראלית.

איתן כבל: יחד עם זאת אני רוצה לשים את כל זה בצד, ועדיין להתמקד פה בספורט, כי אתם זוכרים כאן מהדיונים, כמה הספורט יצרי, כמה הוא מוציא מאנשים דברים שחלק מהם אתה אפילו לא מבין מאיפה זה יוצא, אבל המחירים של חבילות הספורט הם פשוט – למה אני אומר את זה – כי באחרונה עשינו סקר שוק.

איתן כבל: רעייתי, אמרתי לה: עשי לי טובה, בואו נעשה סקר שוק כדי לדעת איפה אנחנו עומדים, ובסוף-בסוף, גם עם פרטנר וגם עם סלקום וזה, אם אני אדם שרוצה ספורט, בסוף-בסוף, כשאתה לוקח את כולם, עם כל המספרים המפוצצים ועם כל התחרות עלק מפוצצת שמתקיימת, בשורה התחתונה, כשאתה פורט את העניין הזה, המחירים די דומים, פלוס-מינוס.

איתן כבל: יש הכותרת, ואז אתה שם עליך את בגדי הצלילה, שם שנורקל וצולל, אתה עולה מהר, כי אתה מאבד נשימה.

איתן כבל: גם עם החליפה.

איתן כבל: למה - כי מסתבר לך שזה לא בדיוק מה שנותנים לך בהצעה.

איתן כבל: למשל, חבילת הספורט – היא לוקחת את זה.

איתן כבל: ואני שואל את עצמי, למה, למען השם, זה צריך להיות במחירים כאלה?

איתן כבל: למה, למען השם, אם אני – אני אוהד כדורגל.

איתן כבל: יש קבוצה שאני אוהד אותה.

איתן כבל: אני לא צריך לראות את כולם כל הזמן.

איתן כבל: לא מעניין אותי לראות את כולם.

איתן כבל: אני צריך לקנות ערוץ, כי במחזור אתה שומע, של פעם ב- אצליח לראות את הקבוצה שאני אוהד אותה בתוך התהליך הזה.

איתן כבל: כל אחד מאתנו מכיר את זה.

איתן כבל: ואם מתמזל מזלו של האוהד, ועדיין – הרוב לא מתמזל מזלם, שהקבוצה שלהם נמצאת בטופ, בשלוש הקבוצות הראשונות, שאז יש אינטרס גם לערוץ לשדר אותה – מחליטים, איך לשים את זה, ותמיד זה הקבוצות החזקות מול, ואז זה מייצר שיבוש מוחלט של כל העניין.

<מיכל רפאלי כדורי: אז למה הכנסת לא קידמה את חקיקת הספורט?

איתן כבל: גברתי צודקת.

<מיכל רפאלי כדורי: אני מחזירה אליך את השאלה.

<אסף אמיר: זה היה פה סביב השולחן.

<אסף אמיר: זה כמעט נפתר.

<מיכל רפאלי כדורי: זה היה בידך, איתן.

קריאה: היד הנעלמה איכשהו הצליחה להעלים את זה.

איתן כבל: מיכל, קודם כל, זה לא רק בידיי.

איתן כבל: לא נחזור פה על כל מה שבידינו או לא.

<מיכל רפאלי כדורי: אל תשימו את זה לפתחנו.

איתן כבל: לא שמתי את זה לפתחך.

<יורם מוקדי: אני רוצה לענות מסודר, אדוני.

<יורם מוקדי: אדוני כבר נגע בעבר בנקודה הזאת, ואדוני מזהה את זה גם, שיש כשל בהסדרת הספורט, והכשל הזה הוא כפול.

<יורם מוקדי: כשל אחד, שזו הפשלה הכי גדולה, כי גם התרענו על זה, והיו אחרים שהתריעו על זה, אבל המדינה לא עשתה דבר – זה למנוע בלעדיות בספורט.

<יורם מוקדי: יש רגולציה בישראל, שמונעת מהוט ומיס לקנות תוכן בבלעדיות, שהוא ספורט.

<יורם מוקדי: אסור לנו לשדר ספורט בבלעדיות.

<יורם מוקדי: אני יודע את זה, המתחרה שלי יודע את זה.

<יורם מוקדי: אין מפעל שאני יכול להתמודד עליו במישרין או בעקיפין ללא ספק שלי.

<יורם מוקדי: לכן מחירי הספורט נשארו יחסית שפויים.

<יורם מוקדי: ברגע שנכנסו שחקנים חדשים ללא רגולציה, הם התמודדו על מחירי הספורט, והתוצאה – שמחירי ליגת העל עלו ביותר מפי שלושה.

<יורם מוקדי: אגב, לא העליתי מחיר; זה אותו מחיר.

<יורם מוקדי: אבל מי ששואל למה ספורט עולה כל כך הרבה כסף - היום אני סופג את זה, נושא בנזק.

<יורם מוקדי: התקלה השנייה, והיא חמורה מאין כמותה – שאפילו המשחק המרכזי, שתמיד היה משודר בערוצים פתוחים, בגלל שמנהלת הליגה במכרז האחרון בנדלה את זה עם כל זכויות הספורט, נרכשה בחבילות הכול כלול, המשחק המרכזי הזה לא מגיע היום - הוא היה צריך להיות בברודקאסטר כלשהו.

<יורם מוקדי: היה צריך לתת לברודקאסטינג להתמודד במכרז – אולי במחיר מסוים היו משדרים את זה.

<יורם מוקדי: הערוץ הראשון לא משדר את זה, אז אפילו המשחק הבודד הזה, אתה לא יכול לקבל אותו.

איתן כבל: תודה.

איתן כבל: אני רק רוצה להזכיר לכם בעניין הספורט, שבסך הכול הכללי כאילו מתקיימת תחרות.

איתן כבל: הרי בסוף רק פרטנר – כל הפלטפורמות האחרות, הספורט נמצא אצלם אותו דבר, וזה לא ייצר עדיין את התחרות.

<מיכל רפאלי כדורי: למה זה לא ייצר?, מה הבעיה לעבור לסלקום ופרטנר?

<מיכל רפאלי כדורי: למה זה לא ייצר את התחרות?

איתן כבל: שנייה.

איתן כבל: ולא בגלל רק העניין הזה של כאילו פרטנר, עכשיו כולם עברו לשם – בסוף יש בעיות עמוקות הרבה יותר ממה שהונח לפתחנו.

<יורם מוקדי: אבהיר, אם לא הסברתי טוב.

<יורם מוקדי: המחירים עלו פי שלושה-ארבעה.

<יורם מוקדי: פתאום היה שחקן שחשב שיכול לקחת לעצמו- - - , והיום אנחנו באותם מחירים שהיינו – אגב, בקנה מידה עולמי צ'רלטון וחבילות כאלה הן מאוד-מאוד זולות – בקנה מידה שלנו זה מחיר שהיינו שמחים להוריד אותו, ואנחנו לא יכולים.

איתן כבל: תודה.

איתן כבל: איתמר חרמון, בבקשה.

איתן כבל: אני רוצה ממך שני דברים: תגיד לי מה הכשלים שלדע

איתן כבל: ת

איתן כבל: כם אתם רואים בחבילה, כפי שהיא מתקיימת היום, ואיך הייתם רוצים לראות את זה.

איתן כבל: מפה אני רוצה להתחיל להתמודד עם הדברים שמונחים בפנינו.

<איתמר חרמון: חבילת הבסיס היא לא החלטה של הרגולטור, אלא היא בקשה.

<איתמר חרמון: היא התחילה, כפי שיורם תיאר את זה – זו בקשה של הפלטפורמות, שנאפשר להן למכור חבילת בסיס.

<איתמר חרמון: אלמלא היינו מאשרים את זה, זה נקרא התניית שירות בשירות.

<איתמר חרמון: אלמלא היינו מאשרים את זה, למעשה היינו מגיעים לעולם שאדוני הגדיר כאוטופי, שאומר:

<איתמר חרמון: אני יכול לבחור מה שאני רוצה, כי אסור לחברות להתנות שירות בשירות.

<מיכל רפאלי כדורי: אחרי ערוצי החובה.

<מיכל רפאלי כדורי: כאלה, כאלה או כאלה.

<מיכל רפאלי כדורי: תדגיש את זה.

<איתמר חרמון: אחרי ערוצי החובה.

<איתמר חרמון: ערוצי החובה הם מה שאדוני קורא עידן פלוס.

<איתמר חרמון: הם מאסט קארי – הם חייבים להיות על גבי הפלטפורמה.

<איתמר חרמון: בעולם האוטופי של אדוני אתה קונה כרטיס כניסה, תקרא לזה, או בכל שם אחר, שבו אתה מקבל את המאסט קארי לגרון, כפי שאמרת, ואחר כך אתה מוסיף את ערוץ הבריאות של הגברת בנדלר.

<אתי בנדלר: אני, אגב, כל הזמן מדברת על בריאות, בלי ערוץ שאני רוצה לקנות.

<אתי בנדלר: ..

<רעיה עדני: כולנו.

<איתמר חרמון: בדיוק.

<איתמר חרמון: גם זה לא בוועדה הזאת.

<איתמר חרמון: .. זה העולם האוטופי, בלי חבילת הבסיס, כי זה העולם של איסור התניית שירות בשירות.

<איתמר חרמון: עליו צמחה חבילת הבסיס, לבקשת הפלטפורמות, ואכן על גביה הולבשה עוד רגולציה - למשל, הנושא של הפקות מקור.

<איתמר חרמון: מאחר שלרוב האנשים יש חבילת הבסיס, הרגולציה קובעת, שרוב הפקות המקור חייבות להגיע לרוב האנשים.

<איתמר חרמון: יש להבין שבעולם האוטופי של אדוני, לצורך העניין, שיהיה בו רק- - -

איתן כבל: זה כשאתה מחליט שיש לך חבילת בסיס או חבילה כזו או אחרת.

<איתמר חרמון: נכון.

איתן כבל: לא כל מקור אני רוצה לראות.

איתן כבל: תן לי להחליט, מה אני רוצה לראות.

<איתמר חרמון: אז היום 75% מהפקות המקור צריכים להגיע ל-70% מהמנויים לפחות.

יצחק וקנין: אבל אתה מחייב בהפקות מקור רק את יס והוט.

<אתי בנדלר: אין לו סמכות בעצם.

<איתמר אביטן: זה כשל השוק.

<איתמר אביטן: זה צריך להיות הדיון.

איתן כבל: ברוכה הבאה.

נורית קורן: תודה רבה.

יצחק וקנין: הוא טוען ש-70% או 75% מחויבים.

<איתמר חרמון: רק בעולם של הוט ויס.

<איתמר חרמון: סלקום ופרטנר הם לא תחת הרגולציה שלנו.

איתן כבל: שנייה.

איתן כבל: חברי, חסר לכם משהו שלא הייתם בחלק הזה.

יצחק וקנין: אתמול הייתי פה.

איתן כבל: לא היית בכל - יש לנו עוד כאן הפלטפורמה של פרטנר ושל סלקום.

איתן כבל: הן לא תחת רגולציה, והן מונגשות באתרי האינטרנט.

איתן כבל: אני הודעתי וחייבתי – יש התחייבות כאן, והוצאתי את המש"ב.

איתן כבל: עד שלא אקבל מהם את התיקון לחוק- - -

<רעיה עדני: מה?

איתן כבל: אל תגידו לי מה התניתי.

איתן כבל: תיגשו לפרוטוקול.

<אתי בנדלר: היתה אי-הבנה.

<רעיה עדני: היתה אי-הבנה.

איתן כבל: סליחה.

איתן כבל: אמרתי את זה אתמול, ושירה, אמרתי לה את זה במקום, שאני לא אקדם את מש"ב.

איתן כבל: אמרתי את זה בצורה ברורה.

איתן כבל: אומר לך עוד מה אמרתי.

איתן כבל: אני לא עושה כמו שעושה גפני, מהקואליציה.

איתן כבל: פה אני לא באקסטרים.

איתן כבל: אני רק אופוזיציה.

איתן כבל: מה שאני מנסה לומר בעניין הזה, אמרתי – ואני לא מביע עמדה; עמדתי כבר נאמרה בחדרים בעניין הזה לכל מי ששותף, מה אני מצפה שייעשה.

איתן כבל: יחד עם זאת, אמרתי שאני צריך שיהיה לי איזה קלף מיקוח מולכם.

איתן כבל: זה לא את.

איתן כבל: בסוף לא יהיה לי פה כלום.

איתן כבל: והדבר החשוב לי יותר – ואני רוצה עוד לשמוע את הערוצים השונים לגבי מה דעתם בעניין הזה, אבל יותר חשוב לי עכשיו, וזה אני אומר גם לך, אדוני – שהטיפול גם בפרטנר וגם בסלקום יעשה סגירת מעגל.

איתן כבל: אבל אני לא שם עכשיו.

איתן כבל: להם נוח כל הזמן להזכיר את זה, אבל אני רוצה עכשיו להתעסק במהות, שהיא מהי החבילה שתוצע.

איתן כבל: איך אני היום מרגיש – אומר – ואללה, נעשה שינוי.

איתן כבל: זה לא החלום שלי, זו לא הפנטזיה שאליה קיוויתי, אבל זה לקח אותי ממצב שאני כל היום מיילל כאזרח על מה שקורה, ומביא אותי לתחושה טובה יותר.

איתן כבל: והאמת?

איתן כבל: ואם יש כאן מישהו מהצוות שמרגיש, שאומר: ואללה, יש פה מהפכה – אני עדיין לא מרגיש את זה.

<רעיה עדני: אדוני היושב-ראש, אני רק רוצה להזכיר שהביטול של המש"ב הוא מה שיאפשר לנו להפחית את דמי הרשיון לערוצים המסחריים, שמחכים לזה כבר ימים ולילות.

איתן כבל: זה לא הדיון.

איתן כבל: אנחנו נחזור לזה.

נורית קורן: איתן, הנקודה שעכשיו דנים בה היא על הפקות המקור או על החבילה?

איתן כבל: על החבילות.

<איתמר חרמון: עוד נקודה אחת.

<איתמר חרמון: יש נושא הספורט, שדיבר עליו מר מוקדי.

<איתמר חרמון: רשימת אירועים מוכרזים – שיהיה ברור לפרוטוקול, ואם זה הובן אחרת מיורם - יש בכל מקום בעולם.

<איתמר חרמון: זה לא המצאה ישראלית.

<איתמר חרמון: בכל מקום בעולם נבחרת ישראל וכן הלאה, דברים כאלה, מופיעים ברשימת אירועים מוכרזים של הרבה מאוד רגולטורים בעולם.

איתן כבל: נכון.

איתן כבל: עשינו את זה.

<מיכל רפאלי כדורי: לערוצים ציבוריים.

<מיכל רפאלי כדורי: לא לפלטפורמות רב-ערוציות מסחריות.

<איתמר חרמון: רק הערת ביניים – אני מחויב לשדר מפעלים.

<איתמר חרמון: זה לא המדיניות הזאת.

<איתמר חרמון: יש לי מפרט.

איתן כבל: רק אומר לך, איתמר חרמון, שאני הוא זה שהסדרתי את העניין הזה.

איתן כבל: מהם אותם משחקים שהם מחויבים להיות בערוץ פתוח?

איתן כבל: זה בזמנו, תקופה קצרה – אתה זוכר את זה.

<איתמר חרמון: עכשיו שורה תחתונה.

<איתמר חרמון: וכפי שאדוני הרבה פעמים אוהב לומר – זו שאלה של איזון.

<איתמר חרמון: ככל שהחבילה תהיה יותר רחבה, אתה תוכל לדאוג ליותר הפקות מקומיות שיהיו שם, ושייחשפו לקהל הישראלי, גם אם אדוני לא רוצה לקנות הפקות מקומיות, בעצם בלי שהוא רוצה, הוא משלם עליהן, כי מתוך דמי המנוי בין 8% ל-12% - היום 8% ממילא הולך להפקות המקומיות.

<מיכל רפאלי כדורי: במה זה שונה מהספורט?

<מיכל רפאלי כדורי: גם את הספורט הוא משלם.

<איתמר חרמון: נכון.

<איתמר חרמון: לכן חלק מזה הולך להפקות המקומיות, מיכל.

<איתמר חרמון: לכן צריך להבין שכל תשלום, 8% ממנו הולך להפקות המקומיות, ואתה גם צריך לדאוג שזה יחזור לצופה ולתרבות הישראלית ולשפה הישראלית.

<איתמר חרמון: לכן צריך למצוא פה את נקודת האיזון, שבה אתה מבטיח איזשהו כרטיס כניסה מצד אחד, שיהיה הכי נוח וייתן את מרב האפשרויות לצרכן, למנוי, ומצד שני, להבין שהוא זכאי לקבל, כי הוא משלם על זה.

<איתמר חרמון: גם אם הוא לא רוצה, הוא כבר משלם על זה 8% הפקות מקומיות.

<מיכל רפאלי כדורי: איתן, אני יכולה להגיד תרגום בגוף הדברים של איתמר?

<מיכל רפאלי כדורי: איתמר ביקש ממך לייקר את חבילת הבסיס לעד.

<איתמר חרמון: ממש לא.

<מיכל רפאלי כדורי: שהלקוחות צופים רובם בהפקות המקור ב-VOD.

<איתמר חרמון: מה שמבקשת מיכל – גם אני אתרגם בגוף הסרט – זה לקחת את כל ההפקות המקומיות, ולעשות אותן פרימיום בתשלום נוסף.

<מיכל רפאלי כדורי: ממש לא.

<איתמר חרמון: למרות שאתה משלם עליהן בדמי המנוי.

<מיכל רפאלי כדורי: אתה פופוליסט זול.

<מיכל רפאלי כדורי: ממש לא.

<מיכל רפאלי כדורי: שלא לומר שקרן.

איתן כבל: מיכל.

איתן כבל: לא.

<מיכל רפאלי כדורי: הוא לא יכניס לי מילים לפה.

איתן כבל: מיכל, צאי החוצה.

<מיכל רפאלי כדורי: אני לא אמרתי את זה.

איתן כבל: מיכל, צאי החוצה.

<מיכל רפאלי כדורי: אני לא מוכנה.

<מיכל רפאלי כדורי: הוא פוגע בחברה שלי.

איתן כבל: מיכל, צאי החוצה.

איתן כבל: לא מקבל את זה.

איתן כבל: מיכל החוצה.

איתן כבל: ואני בכלל אחליט אם את חוזרת לדיונים האלה.

איתן כבל: כל אחד תפס לו פה מרחב בלשון.

איתן כבל: אני לא אכניס אותה.

איתן כבל: לא יודע מתי בכלל אחליט להכניס אותה לדיון.

איתן כבל: היום היא לא תיכנס, עם כל הכבוד והחברות – אתה יכול לומר לה.

איתן כבל: פה היא לא תחזור, ואחשוב בכלל אם אסכים שהיא תהיה בדיון הבא.

איתן כבל: ומי שיהיה מפה או מפה, כמו שעשיתי עם חברי הכנסת, לא אהסס לעשות את זה עם גורמים אחרים.

איתן כבל: פשוט מאוד.

איתן כבל: מה זה?

איתן כבל: מה, השתגענו?

איתן כבל: בבקשה.

<יונתן ביסקי: יונתן ביסקי, המועצה לשידורי כבלים ולווין.

<יונתן ביסקי: מאחר שהחברות העלו את זה, אני מוצא לנכון גם להעלות את זה בפני הוועדה.

<יונתן ביסקי: הכללים של המועצה קובעים ששידור ראשוני של הפקת מקור צריך להיות בערוץ ליניארי, אבל החברות, יש אפיק הכנסה חדש פחות או יותר בדמות ה-VOD, שעליו הן גובות תשלום נוסף מהמנויים, ויש שם חלק ניכר מהפקות המקור.

<יונתן ביסקי: לאורך השנים האחרונות יש שינוי משמעותי בהרגלי הצפייה של הישראלים ובכלל בכל העולם – הם רואים את הפקות המקור הרבה יותר ב- VOD מבעבר.

<יונתן ביסקי: ה- VOD הזה הוא לא בחינם; הוא ניתן בתשלום נוסף לכל החברות, וזה אפיק הכנסה נוסף שצריך להתחשב בו.

איתן כבל: בבקשה.

נורית קורן: אני חושבת שצריך לעשות שהפקות המקור יהיו נגישות, כי אם אנחנו מחייבים את הערוצים לעשות את הפקות המקור, אנחנו רוצים שאנשים ייהנו מהן, ולפעמים יש הפקות מקור, שאם אתה רוצה לראות אותן, אתה צריך לשלם הרבה כסף.

נורית קורן: אני חושבת שזה יהיה חידוש מרענן.

נורית קורן: עד עכשיו זה היה סגור, וכל מי שרצה לראות איזושהי הפקת מקור מסוימת שנמצאת בחברה מסוימת, היה צריך או לרכוש אותה או לעבור לחברה אחרת.

נורית קורן: אני חושבת שצריך לפתוח כמה שיותר.

נורית קורן: אולי, אם על זה רק הם היו מתבססים, ועל זה היה הכסף שהם מרוויחים, צריך לחשוב.

נורית קורן: אני לא חושבת שזה רק הכסף שהם מרוויחים.

<רעיה עדני: לא הבנו את הכוונה.

נורית קורן: הכוונה שלי, לפתוח את הפקות המקור, שכולם יוכלו ליהנות.

<רעיה עדני: מה זה כולם?

<רעיה עדני: ההפקות של יס ושל הוט ישודרו בפתוח?

נורית קורן: אני מדברת קודם כל באותה תחנה.

נורית קורן: לפעמים אתה צריך, כמו שהוא אמר, שב- VOD אתה יכול לראות את זה, או בתשלום נוסף לערוץ הזה אתה יכול לראות אותה הפקת מקור.

נורית קורן: אני רוצה שבחבילות היסודיות, שתהיה גם הפקת המקור.

איתן כבל: אני רוצה לומר משהו, וזה נאמר סביב הדברים של איתמר והתגובה של מיכל.

איתן כבל: אי-אפשר להתעסק עם הפלטפורמות בלי להתייחס למגמות המתקיימות גם אצל הצופה הישראלי ובכלל.

איתן כבל: אני לא יודע אם נעשתה בדיקה על-ידי המועצה, ואם לא, לדעתי היה צריך לעשות את זה, לראות מהם הרגלי הצריכה החדשים שנובעים מההתכתבות גם עם עולם החדש.

איתן כבל: אני לא רוצה לקחת את עצמי כדוגמה, אבל הערוצים היום כערוץ – הרי מה קורה – אני לא בטוח שמספר הצופים דרך ה-VOD הוא לא יותר גדול.

איתן כבל: יש כאלה, אגב – למשל – אני לא יודע.

איתן כבל: אני אפילו עוד לא נוגע במה שחברת הכנסת נורית קורן התייחסה.

איתן כבל: אני מנסה להבין קודם כל, כשאתה מתקדם ומחליט לייצר את האיזונים האלה – למשל, יש כאלה שאומרים: אני לא צופה בסדרה.

איתן כבל: כל אחד עם השיגעון שלו.

איתן כבל: ואז מסתיימת העונה, הוא והמשפחה שלו, או הוא לבד, ופתאום מהבוקר עד הערב טוחנים את כל הפרקים.

איתן כבל: את כל זה הם רואים ברוב המקרים ב-VOD.

איתן כבל: אז יש VOD שהוא בחינם, יש VOD שהוא בתשלום.

קריאה: אין VOD בחינם.

איתן כבל: אין VOD בחינם?

<מודי שרפסקי: אצלנו זה כלול בחבילה.

איתן כבל: לא.

איתן כבל: בדיוק.

איתן כבל: אני יודע.

איתן כבל: אני עושה את זה כל יום.

איתן כבל: יש את אלה, שאתה נכנס לסרטים למשל, והוא אומר לך: אתה משלם עליו, ויש כאלה, בעיקר סדרות, שאתה נכנס וזה חלק בתוך.

קריאות: לא.

איתן כבל: חברים, בואו לא נתמקד – טעיתי.

איתן כבל: סליחה.

איתן כבל: דמו בנפשכם ששכבתי פה על הרצפה.

איתן כבל: ..

איתן כבל: אני מנסה להתמקד בעיקר, והעיקר מבחינתי, שנוצר גם חוסר איזון פעם נוספת, שזה לא רק הערוצים, כי אתה עושה לעצמך את החישוב: אקח את זה, אקח את זה.

איתן כבל: 500 שקל.

איתן כבל: איך הגעתי לזה?

איתן כבל: איך הגעתי?

איתן כבל: מה היה לנו שם?

איתן כבל: ואתה אומר – יש לי חבילת בסיס כזו, זה ככה, ופתאום הגעתי למספרים.

איתן כבל: אתה מתחיל לפרק, אתה רואה שה-VOD זה ככה, ממיר נוסף זה ככה, זה ככה, והכול נהיה – משפחה כמו שלי, אגב, שזה רוב האנשים – רוב הליבה של החברה הישראלית, שבבית יש להם גם אוהבי ספורט, גם ילדים, היום זה גם נכדים- - -

<אסף אמיר: יש גם ילדים שאוהבים ספורט...

איתן כבל: יש כאן מנעד, ובסוף אתה מוצא עצמך, גם אם אתה לא רוצה - יש היום סבים וסבתות שהילדים אומרים: נבוא אליכם אם.

נורית קורן: תרשה לי להעיר הערה בנושא הזה?

נורית קורן: כמובן שמי שמסדר את החבילה בבית אצלנו זה בעלי.

נורית קורן: אני לא רואה טלוויזיה.

נורית קורן: אני לא מספיקה.

נורית קורן: אני משלמת הרבה כסף.

נורית קורן: כשהנכדים מגיעים אליי, אני מתפלצת כל פעם מחדש.

נורית קורן: דווקא הערוצים הטובים והאיכותיים והשקטים הם בתשלום; והשאר, שלא מתאימים לגילאי הנכדים שלי, הם פתוחים.

נורית קורן: גם את זה צריך לקחת בחבילה, שלא צריך את אלה שתמיד האנשים רוצים לראות אותם ומשלמים עליהם, ומראש יודעים שהם רוצים – גם אצלי הם רואים במשורה.

יצחק וקנין: אצלנו אין הבעיה הזאת.

יצחק וקנין: ..

נורית קורן: אומר לך.

נורית קורן: הנכדה הגדולה שלי בת 7, והיא יודעת שאצל סבתא רואים טלוויזיה.

נורית קורן: בבית שלהם אין טלוויזיה, אבל אנחנו מרשים לה ערוץ מאוד מסוים וסדרות מאוד מסוימות, ואני צריכה תמיד לשלם עליהם.

נורית קורן: ואז נגמר הפרק, הוא עשר דקות, ואתה צריך להתחיל לשלם.

נורית קורן: חייב לעשות איזון.

איתן כבל: טוב.

איתן כבל: בבקשה.

<רעיה עדני: אני מבקשת לענות לחברת הכנסת קורן.

<רעיה עדני: הסיבה שערוצי הפרימיום היום הם בתשלום – חלק מהסיבה; לא היחידה – היא כי חבילת הבסיס שלך היום היא משהו מפוקח.

<רעיה עדני: יש בה גם חלק מהספורט וחלק מהילדים.

<רעיה עדני: היא לא מתאימה לצרכים של כל הלקוחות.

<רעיה עדני: מה שאנחנו מציעים פה לעשות בהתרת החבילות – תוכל, נגיד, להיות חבילת ילדים.

<רעיה עדני: את לא תצטרכי בשביל זה לצרוך את כל ה-200 ערוצים.

<רעיה עדני: תוכלי להזמין רק את חבילת הילדים, והיא תהיה יותר רחבה, ותשלמי פחות כסף.

<רעיה עדני: הים ההרחבה היא הרגולטור.

איתן כבל: זאת ההצעה החדשה.

נורית קורן: אבל שאת יכולה לבחור את החבילה, גם אם הערוץ הזה יותר יקר.

נורית קורן: זה בסדר.

איתן כבל: שנייה.

איתן כבל: אני עוד לא מציע לך לומר בסדר.

איתן כבל: זה ידע אישי.

נורית קורן: השאיפה.

איתן כבל: בוא נתכנס.

איתן כבל: מוקדי, אני אאפשר לך לומר את מה שאתה רוצה לומר.

איתן כבל: אני אתייחס לדברים, ואבקש את ההתייחסות של מציעי ההצעה, של האוצר והתקשורת, ונראה איך מכאן אנחנו יוצאים לשלב הבא.

איתן כבל: בבקשה, מוקדי.

<יורם מוקדי: קודם כל, נאמר פה על ה-VOD.

<יורם מוקדי: לא לצורכי פרסומת – יש לנו VOD שחוגג 13 שנה – הוא היה אחד הראשונים בעולם.

<יורם מוקדי: היקפי הצפייה ב-VOD שלנו הם מהגבוהים בעולם אם לא הגבוהים בעולם.

איתן כבל: כמה זה?

<יורם מוקדי: לקוח ממוצע – מעל 60 הזמנות בחודש; עשר הזמנות בשנייה.

<יורם מוקדי: לכן אתה אומר – כולם ב-VOD, כי אנחנו פוגשים את האנשים - ראו את ההסדרה ב-VOD.

<יורם מוקדי: מסך הצפייה של בית בישראל ה-VOD לא עולה על 10%, 15%.

<יורם מוקדי: זה אומר ששאר הצפייה, מעל 80%, הם בערוצים לינאריים, אותם ערוצים שאתם מכירים.

<יורם מוקדי: לכן, כששמים את הנתון הזה, אומרים: רגע, האנשים שהם פוגשים גרים ב-VOD?

<יורם מוקדי: הרבה מאוד אנשים עדיין חיים בעולם הערוצים.

איתן כבל: לא אמרתי שלא.

איתן כבל: זה עניין של הרגלים.

<יורם מוקדי: לא.

<יורם מוקדי: רוב הצפייה.

נורית קורן: אבל זה גם טווח הגילאים שצופים.

<יורם מוקדי: מה שאני רק אומר, שבסופו של דבר הערוצים הלינאריים האלה מתחלקים להרבה מאוד פרוסות של צפייה – 1%, 2%, ומגיעים לסך צפייה מאוד-מאוד גדול, וסך הצפייה בישראל הוא כמו בעולם המערבי.

<יורם מוקדי: במשוואה הכלכלית הזאת ה-VOD כרגע מבחינת הצפייה הוא משהו קטן, ולכן גם אנחנו נאלצים כל הזמן להגדיל את היצע הערוצים הלינאריים שלנו.

<יורם מוקדי: זה הביקוש מצד הקהל.

<יורם מוקדי: אני חוזר למה שנאמר פה.

<יורם מוקדי: כל הרגולציה בנושא מקורה בכוונות טובות.

<יורם מוקדי: הרגולציה אומרת: את רוב הפקות המקור תשימו בחבילת הבסיס – אגב, אצלי, חברת הכנסת קורן, כל הפקות המקור הן בבסיס, למעט 10% שלא שם.

<יורם מוקדי: כל חבילות המקור של HOT 3 הן בבסיס.

<יורם מוקדי: ערוץ 8 בבסיס.

<יורם מוקדי: ערוץ הופ לקטנטנים בבסיס.

<יורם מוקדי: פעם היה לי ילדים שהיה עולה למעלה; עכשיו גם הורדתי את זה כמו שאמרתי, לוועדה בניקולודיאון.

<יורם מוקדי: למעשה 100% מהפקות המקור שלי היום הם חבילת הבסיס.

<יורם מוקדי: זה דבר אחד שהרגולציה באה לעשות טוב, אבל היא מחייבת אותי לשים את כל המשאבים שלי בחבילה.

<יורם מוקדי: הדבר השני, בספורט יש לי מפרט – לא אירועים בעלי חשיבות לאומית - שמכריחים אותי לקנות מפעלים.

<יורם מוקדי: אני חייב לשדר NBA.

<יורם מוקדי: וזה בבסיס.

איתן כבל: אוקיי.

איתן כבל: תודה.

איתן כבל: ברשותכם, אני רוצה לסכם את כל התהליך.

איתן כבל: אחרי כל הדיון הבאמת מעמיק הזה, והאמת, אפילו מרתק ומעניין – אני לא יכול שלא לייחס לזה חשיבות – אני עדיין מנסה להבין, מה הולך לקרות, מה השוני הגדול שבו ממצב א', שבו אנחנו נמצאים היום, שלכולי עלמא – מהסיבות שהפלטפורמות מנו – עודף רגולציה שמייקר, ועד מה שהמשרדים השונים טוענים, שאומרים: הסיטואציה הנוכחית, מבלי להיכנס לזה – היא בלתי-אפשרית, כי הציבור אומר, בגדול, שהמצב כיום הוא בלתי-אפשרי.

איתן כבל: אני מבקש ממך, רעיה, שתי נקודות: פעם אחת, בואי נתחיל מנקודת הקצה המקסימלית.

איתן כבל: כלומר אם היום אני לוקח את כל הערוצים – מה שנקרא, הכול פתוח לי, אין שום ערוץ שסגור לי – אם היום עולה לי מאות שקלים, אני מעדיף להתחיל דווקא מהמצב הקיצוני, כלומר דרכו לנסות להבין, מה יהיה המצב הקיצוני היום, כלומר כמה במצב הקיצוני החדש זה יעלה לי.

איתן כבל: האם זה יכול ויירד לי ב-10%, ב-5%, רק כדי שתהיה לי נקודת יציאה שממנה אנחנו יודעים- - -

רועי פולקמן: אבל אם אני מבין, כל העניין הוא לא ההורדה הכללית אלא היכולת לבחור בצורה יותר מדויקת, מה אתה רוצה.

רועי פולקמן: זה לא שאם תיקח הכול, זה יירד.

רועי פולקמן: זה לא יירד.

רועי פולקמן: בסוף מה אתה אומר – אתם מכריחים אותי לצרוך ערוצים שאני לא רוצה, ואם אוכל לעשות טיילור מייד, אולי אוכל להגיע לחבילות שעבורי יהיו רלוונטיות יותר וזולות יותר – בטיילור מייד.

איתן כבל: אני רוצה לתקן את אדוני.

איתן כבל: ממה שהבנתי עד עכשיו – אני חושב שקצת יותר מאחרים, כי זה נושא שגם קודם עניין אותי - ההרגשה שלי, באינסטינקט נכון לרגע זה, שרק השם מוחלף.

איתן כבל: כלומר היום אתה יכול לבחור לך תיאורטית- - -

רועי פולקמן: לא, אתה לא יכול.

איתן כבל: תאמין לי, אני יודע.

איתן כבל: מה העניין - זה בדיוק מה שאמרתי כשאשתי בדקה.

איתן כבל: כשאתה אומר: אם תיקח את זה ותיקח את זה, ייצא לך מחיר יותר זול.

איתן כבל: אבל בסך הכול הכללי, כשאתה מתחיל לצלול פנימה, ואתה רואה מה יש לך חובות במגירה – החובה הזו במגירה, החובה הזו במגירה, אתה אומר: עכשיו יש לי שלושה ערוצים, בשביל 20 שקלים או 30 שקלים, אני לא עובר פלטפורמה.

איתן כבל: בסוף-בסוף, כשאני בחנתי את כל המכלול של הדברים, אני – הרי מה העניין – עדיין לא הצלחתי לאחוז את השור בקרניו.

איתן כבל: אני מבין מה אדוני אומר לי.

איתן כבל: כלומר בפתיח של הדברים שלי – ואמרתי את זה מהדיון הראשון – אני רוצה לדעת האם זה שינוי שם או יש מהות.

איתן כבל: בבקשה, רעיה.

<רעיה עדני: אתייחס.

<רעיה עדני: אדוני היושב-ראש הוא כנראה צרכן פרימיום של טלוויזיה.

איתן כבל: קודם כל, זה לא קשור.

איתן כבל: זה נבנה ממקום מאוד פשוט: אני רוצה ספורט – אז יש לי ספורט.

איתן כבל: אני רוצה את הילדים, אומרים לי: תבלע את הופ ואת כל הילדים.

איתן כבל: אני רוצה דרמות, אומרים לי: קח, דחף את כל הדרמות.

איתן כבל: יש לי בשורה התחתונה, כשאתה בודק מ-10 עד 20, 22 – אתה מסתכל כמה אתה צופה בכל הרצועה הזאת.

איתן כבל: אולי שני ערוצים.

איתן כבל: יש בו ערוצי הדרמה, עוד יש ערוצים של כל מיני בידור, שהילדות שלי רואות.

איתן כבל: בסוף-בסוף – מה חשוב לי – שבסוף, אחרי שסיימתי את כל השיחה הזאת, בסוף אעשה שכל אחד מאתנו – אעביר לו פתק חי, וכל אחד מכם כאן כמעט חי מהפלטפורמה הזו או מפלטפורמה אחרת, ואבקש: אנא, רשמו לי כמה ערוצים אתם צופים, באילו ערוצים אתם צופים מדי חודש.

איתן כבל: אני מדבר אתכם שממש צופים – ראיתם לפחות סרט אחד, סדרה אחת, משחק אחד.

איתן כבל: גברתי, בשיטה החדשה יהיה לי 7,000 פחות 500 ערוצים.

איתן כבל: מה אני צופה – עשרה.

איתן כבל: מה אני מנסה לומר – אני רוצה שקודם כל נגיד לעצמנו את האמת.

איתן כבל: קודם כל.

איתן כבל: זה שדוחפים לי – אני נכנס לבית, כולו נצנצים.

איתן כבל: אני אומר: ווי, סבבה של בית.

איתן כבל: אני פותח חלון – החלון נפל.

איתן כבל: אז מה עשיתי?

איתן כבל: זה בית טוב?

איתן כבל: אני מנסה להעביר גם לכם את המסר של מה האזרח מן השורה מרגיש ומתכתב.

איתן כבל: זה שיח שמתקיים לא רק אצלי.

איתן כבל: אני בא לחברים שלי - הם מדברים אתי על הדברים האלה.

איתן כבל: לכן זה מה שאני רוצה לומר גם לכם.

איתן כבל: בסוף-בסוף זה המבחן – כמה ערוצים ירשום כל אחד שהוא צופה בהם.

איתן כבל: זה יתחיל מאפס- - -

יצחק וקנין: אין לי מסך אפילו...

איתן כבל: אמרתי.

איתן כבל: זה יתחיל מאפס.

איתן כבל: בסוף את שואלת אותי מה אני צופה, בסוף-בסוף, ואני נחשב לכבד, ואוסיף את הבנות שלי, ואוסיף – זה לא מגיע – אני חותך את הראש כשאני חושב על זה – יותר מעשרה ערוצים.

איתן כבל: עדיין באופן טבעי 12, 13, 14 יותר, כי יש שם חדשות ויש שם דברים – באופן טבעי, עדיין, אבל אם אתה יוצא מתוך המרחב הזה, זה בקושי עשרה.

איתן כבל: זאת השאלה שאני שואל את עצמי.

איתן כבל: הגעת – אתה מתעורר, ונרדמת על שהגעת למקום שאליו רצית.

איתן כבל: שלא נדבר על כל הימים האלה שאתה עובר בין כל הערוצים וב-VOD, ולא ראית כלום.

איתן כבל: גם זה - אני לא רוצה ללכלך על אף אחד.

איתן כבל: ..

איתן כבל: אני רק מעביר תחושות סביב השולחן.

איתן כבל: בבקשה, תני לי את מר פרימיום.

<רעיה עדני: שוב, אני יודעת שאתה לא אוהב שאני מסייגת את זה, אבל אסייג – זה תלוי במה הפלטפורמות יציעו, כי כל הרעיון כאן הוא להגמיש את הפיקוח עליהם.

<רעיה עדני: זה הקו שאתו אנחנו הולכים.

<רעיה עדני: לכן הם יוכלו להציע.

<רעיה עדני: אני חושבת שהוט ויס כנראה רוצים להתחרות על לבך, איתן, ועל לב כל צרכן שלהם.

<רעיה עדני: לכן הם יצטרכו להציע לו את החבילות הטובות ביותר, שיתאימו לכל אחד ואחד.

<רעיה עדני: נגיד, אתה צופה בספורט וילדים וסדרות.

<רעיה עדני: סבתא שלי, עולה חדשה מארצות הברית, צופה אך ורק בפוקס ניוז ובסדרות באנגלית.

<רעיה עדני: היא משלמת על ספורט היום.

<רעיה עדני: היא משלמת על ילדים.

<רעיה עדני: הנכדים שלה בני 30 ומעלה.

<רעיה עדני: אין שום סיבה.

<רעיה עדני: היא משלמת 200 שקלים.

<רעיה עדני: למה היא צריכה לשלם כל כך הרבה כסף?

לאה ורון: אני ניצחתי אותה בתשלום – אני משלמת תשלום גבוה ויתר.

<רעיה עדני: לא הסתכלתי על החשבונית האחרונה שלה – שנים אחורה.

<רעיה עדני: למחרת הרפורמה היא תרים טלפון להוט או ליס.

<רעיה עדני: היא תגיד להם: זה פרופיל הצפייה שלי.

<רעיה עדני: אני רואה סדרות אמריקאיות ואני רואה פוקס ניוז.

<רעיה עדני: מה אתם מוכנים להציע לי?

<רעיה עדני: והם יגידו לה: יש לנו חבילה בשבילך.

<רעיה עדני: אין בה בכלל ספורט, לא יהיה בה אפילו ספורט בסיסי מבחינתי.

<רעיה עדני: שלא יהיה.

<רעיה עדני: למה היא צריכה ערוץ ספורט?

<רעיה עדני: אין בה שום ערוץ ילדים, אפילו לא אחד.

<רעיה עדני: את זה אדע להציע לך.

<רעיה עדני: זה שאת לא משלמת על ספורט, ואת לא משלמת על ילדים, שהם תכנים מאוד יקרים – אני אומר לך: שלמי 40 שקלים על הוט או על יס.

<רעיה עדני: לא יודעת אם זה יהיה 40 בדיוק או חבילה כזאת או כזאת.

<רעיה עדני: כנראה שפרופיל הצפייה שלך שונה משל סבתא שלי.

<רעיה עדני: לא תבקש סדרות באנגלית, ופוקס ניוז, אני מניחה שאתה רואה פחות.

<רעיה עדני: לך לא יציעו פוקס ניוז.

<רעיה עדני: יגידו לך – אתה רואה סדרות, סרטים וספורט?

<רעיה עדני: הנה, יש לנו חבילה – סדרות, סרטים, ספורט.

<רעיה עדני: זה המחיר שלה.

<רעיה עדני: לא תהיה יותר חבילה בסיסית שתשים בתוך המשפך את כל התוכן הטלוויזיוני הכי בסיסי, שהוא גם יקר וגם לא כל הצופים רוצים אותו.

<רעיה עדני: לכן הרובד הבסיסי הוא זה שמייצר בסוף את העלות היקרה מאוד, כי אין שום יכולת להתאים לך את מה- - -

איתן כבל: אפשר לענות לך?

איתן כבל: איתמר חרמון, אני רוצה לומר לכם – אנחנו יושבים פה.

איתן כבל: איך הפנטזיה הזאת מתקיימת – לא נעים לי לומר לך, רעיה – היא מתקיימת בפנטזיה.

איתן כבל: כלומר את עוצמת עיניים, סיימת לעשות את החשבון עם אחת הפלטפורמות – אבל רעיה הבטיחה לי 40 שקל, סבתא שלך תתקשר אליך לומר לך.

<רעיה עדני: אני לא מתמחרת את החבילות.

איתן כבל: ברור כשמש לאור הירח.

איתן כבל: אני רוצה לומר לכם- - -

<מיכל פליישר: זה לא חוט מגיע מהאוויר.

<מיכל פליישר: זה רפורמות שמספקות את השידורים.

איתן כבל: זה בסדר.

איתן כבל: עוד אין כאן רעיון לבטל את התשתית.

<מיכל פליישר: מאזרחים אחרים, שמייצרים תחושה כלשהי, בסוף סלקום ופרטנר – אמרתי את זה בהקשר אחר עכשיו – כשהן מוכרות ב-99 שקל, זה רק חבילת תוכן.

<מיכל פליישר: אנשים לא מבינים את זה.

<מיכל פליישר: זה רק חבילת תוכן.

<מיכל פליישר: הלקוח בבית צריך לקנות תשתית של הוט או יס בנפרד.

<מיכל פליישר: אז כשמדברים על המחירים של הטלוויזיה הרב-ערוצית, אם היא מופצת בלווין ובין אם היא מופצת בכבלים, יש פה עלות מאוד-מאוד גדולה בהנגשת התכנים הביתה.

<מיכל פליישר: מר יורם, אין תחליף לדבר הזה, שזה מגיע על גבי תשתית עצמאית.

<מיכל פליישר: אני מסכימה עם זה ב-100%.

<מיכל פליישר: יש לזה גם עלויות, והן עלויות חד-פעמיות מאוד-מאוד גבוהות.

<מיכל פליישר: אחרי שדיברנו על הערוצים אני רק מכניסה את זה- - -

איתן כבל: הכנסת את זה.

איתן כבל: נקודת המוצא שלי היא לא משם; נקודת המוצא שלי היא מעבר לזה.

איתן כבל: כל הזמן ההתייחסות שלי היא לא על נקודת הבסיס.

איתן כבל: אני יכול לומר – אולי אתם מגזימים, אבל זה דיון אחר.

איתן כבל: לא הזכרתי אותו באף שלב.

איתן כבל: מה שאני מנסה לומר לרעיה, שאותם אנשים שהם דווקנים, שאומרים: אני רוצה רק את זה ואת זה – הם קיימים, אבל עדיין המסה הקריטית, שהיא זו שנותנת את הרווח לחברות, לפלטפורמות – זה את אלה שאני בא ואומר לו: ערוץ ספורט – הוא אומר לי: אתה צריך את החבילה.

איתן כבל: אתה רוצה ערוץ ילדים?

איתן כבל: אתה צריך את החבילה.

איתן כבל: ואני בא ואומר – מה הייתי רוצה – בוא נגדיר מהי חבילת הבסיס בהתייחסות לחובת הכנסת הפקות מקור, שאם אתם שואלים אותי, זו צריכה להיות החובה היחידה, כי אומר זאת כך – כל אחד רואה בעיניו את מה שחשוב לו, אבל יש משהו שאנחנו כחברה, גם אם זה גורם לנו לעלויות יותר גבוהות, אני אומר: אני את זה רוצה.

איתן כבל: גם אם אני לא רוצה, מחייבים אותי בעניין הזה, מאלף סיבות שלא נמנה אותן כאן.

איתן כבל: אבל למה שצריך לחייב אותי בפלטפורמה לראות ערוץ 20 או ערוץ 9.

איתן כבל: אני אומר זאת לא בהתרסה כלפי ערוץ 20 או הערוץ הערבי או השפה הערבית או ערוץ בשפה האמהרית.

איתן כבל: לא מתוך מקום שאני מנסה להיות דווקן, אלא בדיוק מאותו מקום שאומר:

איתן כבל: בואו נגדיר מהו המאסט – אני מוכן ללכת על זה - ושכל אחד מאתנו, תינתן לו האפשרות לבנות את החבילה שלו.

איתן כבל: יהיו מינימום של ערוצים או מינימום של חבילות שאתה יכול להשתמש בהן.

איתן כבל: כל מי שירצה מעבר, צריך לבנות אקורדיון כזה, שאני בסוף בא ואומר: ברור לי.

איתן כבל: אני לא יכול לקנות רק את עשרת הערוצים שאנחנו בבית כמשפחה, כל אחד בביתו שלו, צופה בהם.

איתן כבל: אני רוצה מנעד יותר רחב.

איתן כבל: אני לא רוצה לייצר מצב שקורה היום לנו, ש-80% - לא רוצה לומר 90% - ממה שמופיע לי בשלט, לעולם לא אצפה בו.

איתן כבל: זה לא שאתה אומר – יש מצב שמשיח בן דוד יגיע בערוץ שאתה לא צופה בו בדרך כלל, וכולנו מחכים ליום הזה, ופעם ביום אנחנו רק מוודאים שעוד הוא קיים כדי שנזכה לראות את ביאתו של משיח צדקנו בערוץ הזה.

<אסף אמיר: אולי אפשר לפני שמורידים את המחיר, להעלים את הערוצים האלה.

איתן כבל: מה שאני מנסה לומר לכם, מוקדי, יורם ומודי, ולכל החברה כאן – אני לא מתכחש, רעיה, שזה יכול- - - כי המצב היום הוא כל כך גרוע לשיטתי, שכל דבר יכול להיות יותר טוב.

איתן כבל: אבל זה שאתה אומר לי שזה יותר טוב מהמצב הקיים, זאת חוכמה קטנה, כי לשיטתי כלקוח, המצב היום הוא רע.

איתן כבל: כלקוח.

איתן כבל: אני לא נכנס עכשיו לטענות של הפלטפורמות.

איתן כבל: כי הפלטפורמות, חלק מזה טוענות שחלק ממה שמייקר, זו הרגולציה, שאומרת לי: זה וזה וזה.

איתן כבל: אני לא רוצה שסבתא שלך תקבל ערוץ ספורט.

איתן כבל: אבל אני, זה שרוצה את ערוץ הספורט, תינתן לי האפשרות לקנות מה אני רוצה בערוץ הספורט.

איתן כבל: יתאפשר לי לקנות מה אני רוצה בערוץ הילדים, ויתאפשר לי לקנות מה אני רוצה בערוצי הדרמה השונים, ואז אני מנסה למצוא את אותה נקודת איזון, שיודעת להתכתב עם המינימום האפשרי שבו הפלטפורמות אומרות: מפה אני כבר לא יודעת להחזיק את עצמי.

איתן כבל: אני לא רוצה למוטט חלילה את החברות.

איתן כבל: אני רוצה שתהיה תחרות הוגנת; שזה יגרום להם להסתובב בכל העולם, להביא לנו את הסדרות הכי טובות.

איתן כבל: שתהיה תחרות על תוכן.

<יורם מוקדי: יש.

איתן כבל: מוקדי, תאמין לי, אני יודע, אני עוקב.

איתן כבל: אני גם עוקב מה קורה בעולם.

איתן כבל: אני יודע איזו סדרה חמה בעולם, יודע מה לא עולה, מה כן עולה.

איתן כבל: אני גם רואה מעת לעת את התחרויות שמגישות את הפרסים, מאמי ועד האוסקר.

איתן כבל: אני יודע מה נמצא על סדר-היום.

איתן כבל: אני לא אדם מנותק.

איתן כבל: אבל אגב, הרוב לא.

איתן כבל: ואני רוצה באמת שתהיה תחרות על ליבו של הצופה.

איתן כבל: ונכון היום אגב – אתה יודע את זה, כולם יודעים – נכון שהם יצרו סוג של תחרות, אבל זו עדיין לא התחרות שאליה אני מפלל.

איתן כבל: אני מצפה, רעיה, ואבוא אתכם גם בדברים, והבטחתי גם לכם שאבוא אתכם בדברים, עם הפלטפורמות, לראות שאולי הפנטזיה שלי לא תתממש, אבל שנמצא איזשהו שלב ביניים, כי באמת, רעיה, אם כבר הבאתם את זה, והבאתם את זה אליי – יכול להיות שאם הייתם מביאים את זה לוועדה אחרת, היו אומרים: תודה רבה, סבבה, בוא ניסע קדימה.

איתן כבל: כיוון שאני פה מהיום הראשון שלי עוסק בנושאי תקשורת, הוועדה הזאת אמונה – אין מישהו אמון יותר מהגברת בנדלר בבית הזה, ודאי בצד המשפטי, בענייני תקשורת, ויצא שגם אני היושב-ראש, היא היועצת, היא המנהלת, וכולנו ראינו את כל הדברים, אז אני אומר לעצמי: כבר הבאתם לנו?

איתן כבל: אז בואו נעשה משהו טוב.

<רעיה עדני: אני לא מצליחה להבין מה אתה רוצה.

איתן כבל: האמת?

איתן כבל: אני רוצה שאנחנו נבנה את החבילה לעצמנו.

<אתי בנדלר: במילים אחרות, אם סבתא שלך רוצה פוקס ניוז, האם הפלטפורמות יוכלו לומר: בסדר, אבל כדי לקבל את הפוקס ניוז היא צריכה לקחת חבילת חדשות חוץ, שזה כולל גם אולי חדשות בהונגרית – איני יודעת.

איתן כבל: רומנית, תימנית.

איתן כבל: אולי את תרוויחי מזה.

איתן כבל: ..

<אתי בנדלר: כלומר השאלה, שאלתי אותה בהתחלה, האם אוכל לקנות רק את ערוץ הבריאות?

<אתי בנדלר: הסברתם לי שלא; שתמיד זה יהיה חלק מחבילה.

<אתי בנדלר: אז יכול להיות שזה יהיה כחלק מחבילת לייף סטייל.

איתן כבל: חבילת הבית.

<רעיה עדני: תהיה לך חבילה אחת ראשונה, שאת חייבת לרכוש, כדי שזה יהיה מוצר של טלוויזיה רב-ערוצית.

<רעיה עדני: מעבר לכך הם עדיין יהיו מחויבים להציע כל ערוץ בנפרד.

<רעיה עדני: תצטרכי לבחור מסלול אחד.

<רעיה עדני: קודם את צריכה להיכנס דרך המסלול, ואז על גבו- - -

איתן כבל: בבקשה.

<מודי שרפסקי: מודי שרפסקי, מטעם יס.

<מודי שרפסקי: לטעמנו, ההצעה של האוצר אומרת שהפלטפורמות יוכלו להציע חבילות, ועליהן כל אחד יוכל לקחת ערוצים בדידים, לפי המחירון.

<רעיה עדני: או חבילה נוספת.

<מודי שרפסקי: זה מה שאומרת ההצעה.

<מודי שרפסקי: לכן מה שהגברת בנדלר שאלה – זו להבנתנו הצעת האוצר.

<מודי שרפסקי: אחרי שיש חבילה, שמישהו קונה, אז אפשר יהיה לקנות ערוצים בדידים.

<מודי שרפסקי: הייתי מעדיף שלא, אבל אני אומר מה הבנתי מהצעת האוצר, ומה שאדוני אומר זה מה שהיא התכוונה, שתהיה חבילה של כניסה- - -

<איתמר חרמון: השאלה היא מה גודל כרטיס הכניסה.

איתן כבל: תנו לי.

איתן כבל: יש פה שתי רמות: קודם כל, בסוף, אם הכול כלול, מה שנקרא – אני לא נכנס עכשיו לגישוש – הבנתי.

איתן כבל: אני רוצה לומר לכם - קודם כל, מהי אותה הגדרה של גודלה של חבילת הבסיס?

איתן כבל: יש לזה משמעות מאוד-מאוד גדולה.

<רעיה עדני: למה לא יכול להיות בה מנעד של גודל, מנעד של תוכן?

<רעיה עדני: למה צריכה להיות חבילה אחת?

איתן כבל: לא אמרתי את זה.

<רעיה עדני: זו בדיוק הטענה שלנו.

<רעיה עדני: אנחנו חושבים שצריך להיות מגוון של חבילות כניסה, ושהם יבחרו איזה.

<אתי בנדלר: אבל את לא יודעת מה ייכלל בחבילות הכניסה, ומה יהיה מחירן.

<רעיה עדני: נכון, אבל אני חושבת שבעולם תחרותי הם יצטרכו להציע ללקוח, כי אם לא, אתה מביא לסלקום שמציעה הצעות אטרקטיביות לא פחות.

<איתמר אביטן: לסלקום אין אותן התחייבויות.

<איתמר אביטן: תפסיקו להגיד את זה, ויש שלב תחרותי כבר היום.

<איתמר אביטן: באמת.

איתן כבל: אתה צודק.

<איתמר אביטן: תראו מה קורה אצלם.

<איתמר אביטן: אני חייב לומר משהו, כבוד היושב-ראש, ולסייע לך, ידידי.

<איתמר אביטן: בקורס חובשים אתה יודע מה מלמדים אותך, כשאתה בא לפצוע?

<איתמר אביטן: אתה קודם כל צריך לראות, איפה כל הפצעים שלו.

<איתמר אביטן: אתה לא יכול לטפל בפצע אחד, והפצע השני זורק דם, כי זה בסופו של דבר מה שקורה.

<איתמר אביטן: מה מציע האוצר כרגע – לבוא ולטפל בפצע ברגל, ומהכתף נזרק לך פול דם כי זה פתע יציאה.

<איתמר אביטן: זה לא יכול להיות, הדיון פה, ואני מבין את הקושי.

<איתמר אביטן: כבוד היושב-ראש מתקשה לדון בדברים האלה, כי זה מכלול כולל.

איתן כבל: בלדה לחובש, תודה.

איתן כבל: קודם כל, יפה.

איתן כבל: יש לנו עוד חמש דקות, ואני רוצה לסכם ברוח הדברים האלה.

איתן כבל: חשוב, כדי שגם אתם תקשיבו, כי נראה לי שאתם מנסים להתכתב עם מה שנאמר.

איתן כבל: קודם כל, יש פה שתי נקודות.

איתן כבל: אני רוצה שנדון בינינו, עד יום ראשון, שתנסו להביא לנו משהו – מה גודלה של החבילה, האם הערוצים יציעו כל אחד חבילות- - -

<רעיה עדני: אני לא רוצה לפקח.

איתן כבל: אני רוצה רק להבין.

איתן כבל: לא שמעת ממני את המילה פיקוח, רעיה.

איתן כבל: אני רק מנסה להבין.

איתן כבל: והשיח הזה, קודם כל נתן לכל אחד ואחת להבין, מה מונח לנו על השולחן.

איתן כבל: ישבת מכווצת כאן – לא ראיתי את הגומי אצלי מכווץ ככה.

איתן כבל: זה דיון, כדי שאנחנו באמת נצליח להוציא, גם לעצמי.

איתן כבל: אין לך הרבה ניסיון, אצלי לפחות.

איתן כבל: זה גורם לדיון הבא, להתחיל מנקודה אחרת לגמרי.

איתן כבל: במקום שאתה על כל סעיף מתחיל לעשות את כל הדיון מההתחלה, אתה יודע לאיזה רחוב אתה נכנס, מה יש בו, מה אין בו, ואז יותר קל לך לשטוף בתוכו.

איתן כבל: קודם כל אני רוצה להבין את הדברים הבאים, ואני מסכם אותו.

איתן כבל: מה גודלה של חבילת הבסיס, האם היא מפוקחת או לא.

איתן כבל: אני עוד לא מבקש תשובות – אני רק מנסה לשים את הדברים.

איתן כבל: האם כל חברה או כל פלטפורמה, יותר נכון, תציע חבילת בסיס משלה, ועל זה גם מתקיימת תחרות?

איתן כבל: האם התחרות היא על המחיר, או המחיר מפוקח?

איתן כבל: ולאחר שיצרנו את הבסיס הזה של גודלו, מחירו, האופן שבו מתחרים עליו – איך מתחרים על החבילות שמעל?

איתן כבל: כלומר האם אני יכול לבחור לי מהרגע הזה, לפי מה שהחברות תייצרנה, כל חברה באופן שבו היא מטפלת בדברים – אילו תוצרים יש לה.

איתן כבל: למשל, ספורט, בריאות, דוקומנטרי או כל מיני דברים כאלה – האם תהיה תחרות על רכישת ערוץ בודד או על חבילה שלמה?

איתן כבל: זה הכיוון שאני רוצה לראות אותו.

איתן כבל: השורה התחתונה היא שבסוף המחיר שהלקוח יוכל לשלם, בסוף-בסוף זה גם תחרות על מחיר וגם תחרות על איכות.

איתן כבל: אם אין לנו את שני המרכיבים האלה בתוך התהליך הזה, לא עשינו דבר.

איתן כבל: לא אמרתי, רעיה – אתם עושים פה פריצת דרך.

איתן כבל: שלא יובן חלילה.

איתן כבל: עצם העובדה שאנחנו מנהלים את השיח הזה, והוא שיח אחר ממה שהתקיים עד היום - כבר עשינו עליית מדרגה.

איתן כבל: כן , גברתי.

<אתי בנדלר: רק עוד שאלה אחרת.

<אתי בנדלר: היושב-ראש התייחס לשאלה של רכישת ערוץ בודד מעבר לחבילת הבסיס, ואני שואלת, האם תהיה אפשרות לרכוש ערוץ בודד מעבר לחבילת היסוד?

איתן כבל: ושני משפטים אחרונים.

איתן כבל: קודם כל, עד מתי פה יהיה כתוב על ערוצים 10, 22 – עד מתי יהיו לנו השקופיות האלה?

איתן כבל: זה ערוצים מרכזיים כאלה, בכל זאת.

<רעיה עדני: עד היום או מחר.

<איתמר חרמון: מה שקורה זה שיש החלטה של שר התקשורת, לגבי תקופה של ארבעה חודשים, שבה אסור לעלות על הערוצים האלה בכלל.

<איתמר חרמון: אחרי שהתקופה הזאת מסתיימת מותר להוט ויס לבקש להעביר לשם ערוצים, ובתנאי שאלה ערוצים שאינם מסוג הערוצים שהיו שם, כלומר הם לא משדרים – לצורך הדוגמה - חדשות ישראליות ודברים כאלה.

קריאה: בלי פרסומות ובלי חדשות.

איתן כבל: תודה.

איתן כבל: נקודה אחרונה.

איתן כבל: אני רק רוצה להסב את תשומת לבכם, רעיה והפלטפורמות.

איתן כבל: הרי בסוף איך זה יעבוד?

איתן כבל: אנחנו מכירים את זה – כדי שלא תיפול שגגה – כתב לי גם את זה אחד בפתק – לא שמתי לב מי השם, אבל כדי שנקבל את המנעד – שלא ייוצר מצב שבסוף – נכון, כל ערוץ עולה, יש לך חבילת הבסיס, היא פה – היא נמוכה, אבל היא כבר פה, ועכשיו כל ערוץ שתרצה לקנות בבדיד ייצר לך כאילו לא עשית דבר בתוך כל המהפכה הזאת.

איתן כבל: אני רק אמרתי.

איתן כבל: כי בסוף-בסוף – היום יש חברות שעושות כמו מים וחשמל – הוא אומר לך כמה היתה ההוצאה שלל בחודשיים הקודמים, וכמה זה עכשיו.

איתן כבל: אני רוצה לראות בסוף – שיהיה הגרף הזה, שכשאני מסתכל בו, ואומר: עכשיו אני מבסוט – עשיתי את זה כמו שאני רוצה – גם הבטיחו לי לראות רק את הערוצים שאני רוצה, בגדול, וגם המחיר, ואני רואה שזה 20 שקל פחות, 30 שקלים פחות, אז מה עשיתי את כל הבלגאן הזה?

איתן כבל: כבר הייתי מעדיף להיתקע עם כל אלה שאולי פעם אראה אותם, לפחות בפנטזיה שאולי אראה אותם, מאשר שבסוף אין לי- - -

נורית קורן: אני רק רוצה לבקש עוד דבר אחד: אם אנחנו כבר דנים, החבילות של הילדים - למה הן צריכות להיות יקרות?

נורית קורן: אנחנו צריכים להוריד את חבילות הילדים.

נורית קורן: זה חשוב.

איתן כבל: זה לא עכשיו.

איתן כבל: אוקיי.

איתן כבל: כן.

<יונתן ביסקי: עשר מילים.

<יונתן ביסקי: אנחנו מבקשים שהמועצה תיקח חלק בכל המגעים בין האוצר לחברות.

<יונתן ביסקי: זה תוזמן.

איתן כבל: בבקשה.

<מירי נאור אליאס: מירי נאור, מערוץ 20.

<מירי נאור אליאס: אני רק רוצה לוודא שאכן חבילת הבסיס או היסוד, איך שקוראים לה, תכלול את כל הערוצים- - -

איתן כבל: בסדר.

איתן כבל: הבנו.

איתן כבל: למרות שאני לא חושב שזה צריך להיות כך, אבל בסדר, הבנו.

קריאה: ואם אני לא רוצה?

איתן כבל: תודה רבה, הישיבה נעולה.